Twyll y we, e-bost a ffonau symudol | Heddlu De Cymru\nStamp amser presennol: 05/07/22 13:27:38\nSgamiau ffonau symudol\nCyfrifiaduron bach yw ffonau clyfar, felly cymerwch yr un camau ag y byddech chi gyda'ch cyfrifiadur cartref.\nOs ydych yn defnyddio ap bancio ar-lein, defnyddiwch ap swyddogol eich banc yn unig. Os oes unrhyw amheuaeth, cysylltwch â’ch banc i ofyn.\nDylech lawrlwytho apiau o siopau apiau swyddogol yn unig, fel:\nGallai eu lawrlwytho o ffynonellau answyddogol neu anhysbys heintio eich ffôn gyda feirws.\nGwnewch yn siŵr fod system weithredu eich ffôn wedi’i diweddaru gyda’r patsys a’r uwchraddio diogelwch diweddaraf. Mae eich system weithredu yn anfon y rhain atoch fel arfer.\nPeidiwch byth â rhoi manylion diogelwch bancio symudol, gan gynnwys eich cyfrin-god, i unrhyw un arall a pheidiwch â'u storio ar eich ffôn.\nAm ddiogelwch pellach, rhowch gyfrinair neu PIN i gloi eich ffôn symudol.\nFel eich cyfrifiadur, gallwch gael offer gwrthfeirysau ar gyfer eich ffôn symudol; defnyddiwch frand ag enw da. Mae rhai banciau yn cynnig meddalwedd gwrthfeirws am ddim ar gyfer ffonau eu cwsmeriaid. Edrychwch ar wefan eich banc am fwy o wybodaeth.\nByddwch yn wyliadwrus o glicio ar ddolenni mewn neges destun neu e-bost. Peidiwch ag ymateb i negeseuon neu negeseuon llais digymell ar eich ffôn. Ni fydd eich banc byth yn eich e-bostio neu’n anfon neges destun atoch yn gofyn am eich PIN neu gyfrinair llawn.\nEnghreifftiau o sgamiau ffonau symudol\nYn aml, mae sgam neges destun sy’n cynnig arian i chi am ddamwain y gallech fod wedi'i chael, yn gynllwyn i gael eich manylion personol. Peidiwch ag ateb, hyd yn oed drwy anfon neges destun ‘STOP’. Yn syml, dilëwch y neges.\nEfallai y cewch neges destun neu hysbyseb yn eich annog i gymryd rhan mewn cystadleuaeth am wobr wych. Bydd y sgamwyr yn codi cyfraddau uchel iawn am y negeseuon rydych chi'n eu hanfon atyn nhw, mor uchel â £2 fesul neges destun. Peidiwch ag ateb.\nMae sgamiau ‘trivia’ yn golygu eich bod yn ateb cwestiynau gwybodaeth gyffredinol i ennill gwobr. Bydd yr ychydig gwestiynau cyntaf yn hawdd iawn, er mwyn i chi barhau i chwarae. Ond gallai’r un neu ddau gwestiwn olaf y mae angen i chi eu hateb i hawlio eich ‘gwobr’ fod yn anodd iawn neu hyd yn oed yn amhosibl.\nOs gwnewch chi geisio hawlio’r wobr, efallai y bydd yn rhaid i chi ffonio rhif cyfradd premiwm, sy’n dechrau gyda 0906 yn aml iawn. Yna mae'n rhaid i chi wrando ar neges hir sydd wedi'i recordio, a gynlluniwyd i'ch cadw ar y lein. Mae'n annhebygol iawn y bydd gwobr ar ei diwedd. Peidiwch â ffonio yn ôl i hawlio.\nTwyll neges destun (SMiShing) (gwe-rwydo SMS) yw pan fydd sgamiwr yn anfon neges destun am wybodaeth bersonol neu ariannol. Efallai y bydd y neges yn ymddangos fel petai wrth gwmni dilys, fel darparwr ffôn symudol, ond nid yw cwmnïau dilys byth yn gofyn i chi ddarparu gwybodaeth sensitif drwy neges destun. Peidiwch ag ateb y negeseuon testun hyn. Yn syml, dilëwch nhw.\nOni bai eich bod yn defnyddio gwe-ddalen ddiogel, peidiwch ag anfon na derbyn gwybodaeth breifat tra’n defnyddio WiFi cyhoeddus. A byddwch yn ymwybodol o bwy sydd o'ch cwmpas wrth ddefnyddio dyfais symudol i fynd ar-lein.\nTwyll y farchnad dorfol neu sgam post\nGall soffistigedigrwydd deunydd post y farchnad dorfol a thwyll ar-lein a sgamiau post amrywio’n fawr iawn, ond fel rheol gyffredinol, os oes rhywbeth yn ymddangos yn rhy dda i fod yn wir, mae'n debyg ei fod.\nMae nifer o bobl yn y DU, yn enwedig yr henoed a'r rhai sy’n agored i niwed, yn cael eu denu yn y gobaith o ennill, ac yn rhoi symiau mawr o arian neu ddata personol i hawlio eu gwobr ffug.\nEnghreifftiau o sgamiau post\nY twyll marchnad dorfol fwyaf cyffredin yw’r sgam gwobrau ffug, lle rydych chi'n cael neges drwy'r post, e-bost neu neges destun yn dweud eich bod chi wedi ennill gwobr neu gystadleuaeth, fel arfer un nad ydych erioed wedi clywed amdani.\nMae’r neges yn gofyn yn syth am daliad i hawlio’r wobr, sydd naill ai byth yn cyrraedd neu’n wahanol iawn i’r hyn a addawyd.\nMae sgamiau ‘seicig’ a ‘chlirweledol’ yn targedu dioddefwyr ar gyfer gwobr ffug. Yn y sefyllfa hon, mae ‘seicig’ yn anfon rhestr o rifau loteri ‘lwcus’ i’r dioddefwr. Yn fuan wedyn, mae llythyr yn cyrraedd yn dweud wrth y dioddefwr ei fod wedi ennill loteri gyda'r union rifau hynny. Wrth gwrs, mae hyn i gyd yn rhan o'r sgam.\nEfallai y gwnewch chi dderbyn post digymell yn hysbysebu nwyddau o ‘ansawdd uchel’ neu ‘ecsgliwsif’, sydd mewn gwirionedd, yn cynnig gwerth gwael am arian.\nSgam arall yn y farchnad dorfol yw cynnig cyfran o wobr ariannol y gallwch ei chael dim ond drwy archebu nwyddau. Mae'r nwyddau fel arfer o ansawdd gwael iawn ac nid oes sôn am y wobr ariannol ar ôl hynny.\nByddwch yn wyliadwrus hefyd wrth anfon arian, neu dderbyn arian, wrth rywun nad ydych chi'n ei adnabod ac yn ymddiried ynddo. Gall hyn fod yn gynllwyn gan sgamiwr i’ch cael i drosglwyddo arian drwy eich cyfrif banc sydd wedi’i ddwyn o gyfrif dioddefwr arall.\nOs gwnewch hynny, yn dechnegol, rydych yn gwyngalchu arian ac yn ‘ful arian’ ar gyfer y sgamwyr. Os cewch eich euogfarnu am wyngalchu arian, gallech gael eich anfon i’r carchar. Gall cael euogfarn droseddol ei gwneud hi'n anoddach cael cynhyrchion ariannol neu i gael swydd.\nDim ond un ymateb i sgamiwr sydd ei angen cyn i chi gael ei boddi â mwy o bost sgam. Bydd eich enw a’ch cyfeiriad yn cael eu cynnwys ar ‘restr darged’ a byddwch yn derbyn llawer o bost sgam bob dydd.\ngallwch chi ddim ennill arian neu wobr mewn loteri nad ydych wedi rhoi cynnig arno\ngallwch chi ddim cael eich ‘dewis ar hap’ o restr na wnaethoch chi gofrestru ar ei chyfer\nni ddylech fyth orfod talu ffi na gorfod prynu rhywbeth i hawlio gwobr ddilys\nAm fwy o wybodaeth a help neu i roi gwybod am hyn a nifer o fathau gwahanol o dwyll, ewch i Action Fraud, canolfan riportio genedlaethol y DU ar gyfer twyll a seiberdroseddu.\nSgamiau ar y we\nMae nifer o sgamiau ar y we yn digwydd heb i'r dioddefwr sylwi hyd yn oed. Mae sgamwyr yn rhoi rhaglenni ar eich cyfrifiadur sy’n gallu dwyn, glanhau neu gloi eich data. I atal hynny, dylech osod meddalwedd gwrthfeirws a wal dân ar eich cyfrifiadur, a’u cadw’n gyfoes.\nCymerwch y camau isod a defnyddiwch synnwyr cyffredin i osgoi cael eich dal.\nMae sgamwyr yn twyllo pobl drwy ddefnyddio e-byst sbam. Yn syml, dilëwch yr e-bost heb ei agor a pheidiwch â’i ateb chwaith, fel arall bydd y sgamiwr yn anfon mwy a mwy o e-byst o gyfeiriadau gwahanol.\nMae unrhyw e-bost a dderbyniwch wrth rywun nad ydych yn ei adnabod yn debygol o fod yn sbam, yn enwedig os nad yw wedi’i gyfeirio atoch chi'n bersonol ac yn addo rhyw fath o fudd.\nOs cewch chi e-bost gydag atodiad, mae'n debyg gan rywun rydych chi'n ei adnabod, ond nid dyna'r math o neges rydych chi'n ei gael ganddyn nhw fel arfer, peidiwch ag agor yr atodiad. Cysylltwch â’r person sydd i fod i'w anfon i gadarnhau ei fod yn ddilys. Efallai bod yr e-bost wedi’i heintio gyda feirws ac wedi’i drosglwyddo drwy eu cyfeirlyfr.\nGall marchnadoedd ar-lein fod yn llawn hwyl a gall arbed arian i chi, ond maen nhw hefyd yn cael eu defnyddio gan sgamwyr. Bydd sgamwyr yn ceisio eich llywio oddi wrth safleoedd ar-lein a’ch annog i ddefnyddio dulliau talu anarferol, fel asiantau trosglwyddo arian neu e-arian, sef fersiwn ddigidol o arian parod.\nY sgamiau mwyaf cyffredin ar hyn o bryd yw:\ntocynnau cyngherddau a digwyddiadau\nfflatiau, llety preswyl a gwyliau\nchwilio-am-gariad a rhamant\ncerbydau ar werth neu i’w hurio (yn enwedig os ydyn nhw'n cludo’r cerbydau hurio i chi)\nGall hysbysebion a gwefannau fod yn soffistigedig iawn felly gwnewch ychydig o ymchwil i sicrhau bod popeth yn gwneud synnwyr. Meddyliwch am eich diogelwch personol bob tro wrth gwrdd ag unrhyw un rydych chi wedi siarad â nhw ar y we.\nByddwch yn ofalus o wefannau sy’n edrych yn swyddogol ond sydd yn ffug mewn gwirionedd, sy’n honni eich helpu i wneud cais am basbortau, fisâu a thrwyddedau gyrru.\nMae nifer o ffyrdd y gall sgamwyr gael gwybodaeth bersonol neu ariannol wrth eu dioddedfwyr, fel:\ngwe-rwydo, lle mae e-bost sy'n ymddangos fel petai gan gwmni dilys yn gofyn i chi roi eich manylion personol\nffôn-rwydo (vishing), lle mae naill ai neges ffôn awtomataidd neu alwr digroeso sy'n ymddangos fel pe bai'n dod o gwmni dilys yn gofyn i chi am fanylion personol\ngwe-drywanu, sy'n canolbwyntio ar unigolyn neu adran mewn sefydliad; mae’n ymddangos bod yr e-bost yn dod o sefydliad dilys\nDrwy ddefnyddio’r dulliau hyn, mae sgamwyr yn gofyn am wybodaeth fel manylion mewngofnodi a chyfrineiriau, neu’n gosod maleiswedd ar eich cyfrifiadur.\nFel rheol gyffredinol, peidiwch byth â rhoi eich manylion personol neu ariannol i unrhyw un oni bai eich bod yn eu hadnabod ac yn ymddiried ynddyn nhw.


Colofn Golwg - Ymgyrch ‘Ie’ Heb Oedi Pellach | Adam Price’s Blog\nYm mwrlwm y clymbleidio rhyfeddol y llynedd, fe gyfeiriodd sawl un at debygrwydd digwyddiadau ar draws y Mor Celtaidd. Os oedd Martin McGuinness yn medru eistedd lawr gyda Ian Paisley, pam ddim Ieuan Wyn a Rhodri? Un gwahaniaeth mawr, wrth gwrs, oedd penderfyniad Arweinydd Sinn Fein, Gerry Adams, i aros tu fas i’r Llywodraeth. Penderfyniad call iawn yn wyneb yr ymgecru mewnol wnaeth ddisodli Paisley hýn a iau ill dau.\nMewn Cynulliad o 60 doedd y polisi o ymneilltuo byth yn opsiwn i Blaid Cymru. Ond dyma ydy’r strategaeth mae’r Blaid Lafur yn amlwg bellach yn ei ddilyn. Dim ots pwy bynnag wnaiff olynu Rhodri Morgan, dyw gwir arweinydd y Blaid Lafur ddim ym Mae Caerdydd - mae’n eistedd yn holl ogoniant ysblennydd y Ty ar y Tafwys. Mae’r Unol-Lafurwyr ar ryfelgyrch a Swyddfa Cymru – yn arbenning yn sgil symudiad Huw Irranca-Davies – yn gwneud cymaint y medren nhw i danseilio Llywodraeth Cymru’n Un. Gweler ymyrraeth anhygoel Paul Murphy yn argyfwng banciau Gwlad yr Iâ, yn mynnu taw Llywodraeth Cymru biau’r cyfrifoldeb am unrhyw ddigolledu – er mai gweithredu ar sail cyngor yr Trysorlys yr oedden nhw ac allan o gronfa brys y DG y byddai unrhyw ddigolledu yn dod. Yr oedd ei sylwade sbeitlyd sectyddol am gyngor Caerffili (gan anwybyddu’r holl gynghorau Llafur mewn trafferthion) yn atgoffa dyn o ymosodiad Rod Richards ar gynghorwyr Llafurol ’seimllyd’. Nid y math o beth mae dyn yn disgwyl gan Weinidog.\nMewn ateb ysgrifenedig mae Ysgrifennydd Cymru wedi dweud bod rhaid i’r Cynulliad osod mas “yn glir ac yn ddiamwys” sgôp deddfu arfaethedig unrhyw Orchymyn drafft. Amser a ddengys os yw hyn yn golygu cydymdeimlad a safbwyntiau gwrth-ddatganoli y Pwyllgor Materion (Gwrth-) Gymreig. Oni fu yna addewidion gan Weinidogion gynt (Nick Ainger) na fyddai gorchymyn yn “gosod mas manylder y polisi mae’r Cynulliad yn dymuno gweithredu… oherwydd mai mater i’r Cynulliad benderfynu yw hynny”?\nDdwywaith hefyd yn ystod yr wythnosau diwethaf mae Paul Murphy wedi gwrthod cadarnhau y byddai’r Llywodraeth yn cefnogi cais gan y Cynulliad am Refferendwm yn ystod y tymor yma pe ddigwyddai hynny yn unol â chytundeb Cymru’n Un\nNofio yn erbyn llif hanes, wrth gwrs, mae’r Blaid Lafur Seneddol Gymreig. Mae nhw wedi colli eu hymerodraeth wleidyddol, a heb ddarganfod rol newyddyn iddyn nhw eu hunain.\nSut dylen ni yng Nghymru ymateb i’r musgrellredd gwleidyddol hwn? Yr ateb syml yw sefydlu ymgyrch ‘ie’ heb oedi pellach. Yng ngeiriau Gweinidog arall wrth drafod refferendwm ar bwerau deddfu llawn:\n“Don’t shout at the Government, but go out and win the argument. Make the case to the people of Wales . If you win the argument, this Bill provides a mechanism for delivery. The ball is now in your court.” Clywch, clywch Mr Hain.\n2 Responses to “Colofn Golwg - Ymgyrch ‘Ie’ Heb Oedi Pellach”\nFelly, pam fydd Plaid ddim yn cefnogi’r ymgyrchydd Mike German? Mae e’n wedi galw am ymgrych trawsbleidiol llawer o amser. Mae rhaid o Llwyodraeth yn ymgyrch dros pleidleis Ie nawr.\nBasai e’n darllen “ymgyrch Mike German” wrth gwrs!


Bath, Llyfr, Gwely | BookTrust\nRydym ni'n deall mor flinderus y gall brwydrau cyn cysgu fod. Dyna pam rydym ni wedi dyfeisio Bath, Llyfr, Gwely: ateb syml i nosweithiau di-gwsg. Wyddech chi fod cysylltiad rhwng trefn amser gwely rheolaidd a gwell cwsg ymhlith plant ifanc? Rydym ni'n meddwl nad oes dim byd gwell na chwtsio a rhannu stori cyn cysgu gysurlon i'w hanfon yn hapus i'r cae sgwâr.\nMeddai Jo Frost:\nRydym ni'n gwybod taw cwsg yw'r brif broblem ar gyfer teuluoedd newydd (a rhai sydd ddim mor newydd). mae Bath, Llyfr, Gwely'n ffordd ddibynadwy o sicrhau fod eich rhai bach yn sefydlu trefn ardderchog cyn cysgu - ac mae hynny'n golygu fod cyfle i chi gael gorffwys hefyd. Dyna pam rydw i wedi dod ynghyd gyda BookTrust ar gyfer eu hymgyrch Bath, Llyfr, Gwely.\nMeddai Dadi Mochyn:\nRydw i'n dipyn o arbenigwr ar gwsg am fy mod i'n rhiant ac rydw i'n DWLU cysgu. Felly bydda i'n ychwanegu fy nghynghorion gorau am amser bath a straeon cyn cysgu a'r holl bethau eraill sy'n rhan o'r drefn wrth gael Peppa a George i fynd i'r gwely ar gyfer noson braf o gwsg.\nEisiau cael rhagor oddi wrth Jo a Dadi Mochyn? Cofrestrwch ar gyfer ein llif Twitter @BookTrustCymru @Booktrust #BathLlyfrGwely #BookBathBed i gael rhagor o gynghorion oddi wrth Jo a Dadi Mochyn.\nSut i gael eich babi i gysgu\nCynghorion gorau Jo Frost ar gyfer setlo eich babi newydd.\nCynghorion Jo Frost ar gyfer tawelu eich babi.\nCynghorion gorau Jo Frost am dawelu eich plentyn bach.


Cyngor Celfyddydau Cymru | Cyfleoedd yr Olympiad Diwylliannol\nHafanYr Hyn a WnawnAriannuYr Olympiad DiwylliannolCyfleoedd yr Olympiad Diwylliannol\nAriannuCeisio am arianCyngor AriannuAdolygiad Buddsoddi 2015Sefydliadau RefeniwYr hyn a ariannwyd gennymDefnyddio ein logos\nCyfleoedd yr Olympiad Diwylliannol\nCyfleoedd presennol yr Olympiad Diwylliannol yng Nghymru a Phrydain.\nRoedd y Marathon Bandstand yn llwyddiant ysgubol yn 2010.\nY nôd ar gyfer 2010 oedd cynnal 200 o gyngherddau ar hyd a lled Prydain. Os ydych yn awdurdod lleol sydd â bandstand ac am gymryd rhan yn 2011, fe roddir gwybodaeth bellach ar wefan y Marathon Bandstand.\nCenedl Ffilm: Ffilmiau byrion Mae Cenedl Ffilm: Ffilmiau byrion yn gyfle arbennig ac unigryw i’r genhedlaeth ifainc o wneuthurwyr ffilmiau. Bydd y prosiect hwn yn rhoi cyfle i bobl ifainc rhwng 11-25 ddathlu gwerthoedd y Gemau Olympaidd a Pharalympaidd. Caiff y ffilmiau gorau eu dangos yn ystod y Gemau yn 2012 mewn canolfannau eiconig ac o flaen cynulleidfaoedd o filiynau. Bydd rhaglen o 100 gweithdy rhad ac am ddim ar hyd a lled y DU. Rhwng nawr a 2012 bydd seremonïau rhanbarthol a chenedlaethol yn dathlu'r goreuon o’r ffilmiau newydd.\nMae'r cynllun yn agored i geisiadau ym mis Mehefin 2010.\nCeir holl fanylion y gweithdai yn ogystal a chyfres o adnoddau gwneud ffilmiau rhad ac am ddim ar wefan Cenedl Ffilm: Ffilmiau Byrion.\nMae Darganfod Lleoedd yn lansio yn ystod y Penwythnos Agored fel cyfle i chi fod y rhan o brosiect i ysbrydoli y cyhoedd i ganfod amgylchedd eu cynefin – gyda’i lu o leoedd anhysbys ac o leoedd hynod, oll a’u hanesion difyr. Cewch fod yn rhan o Ddarganfod Lleoedd os yw eich digwyddiad yn rhad ac am ddim i’r rhai sydd yn mynychu; os fydd eich digwyddiad yn rhan o’r amgylchedd naturiol, yr amgylchedd adeiladol neu yr amgylchedd hanesyddol ac yn cydseinio a thema heriol y Penwythnos Agored.\nEleni bydd Darganfod Lleoedd yn gofyn i sefydliadau greu her i’r rhai sydd yn mentro. Er enghraifft os oes ganddo chi, fel sefydliad yn yr awyr agored rwydwaith o lwybrau, beth am sefydlu llwybr achlysurol wedi ei selio ar thema Olympaidd a Pharalympaidd, neu drefnu helfa drysor ar eich gwarchodfa natur? Beth am drefnu taith gerdded gyda mabolgampwr lleol adnabyddus yn arwain neu efallai trefnu taith gerdded gyda’ch clwb chwareon a gofyn iddynt gefnogi?\nEr mwyn cofrestru eich digwyddiad, ewch i http://www.discoveringplaces.co.uk/get-involved\nCyfleoedd i Artistiaid\nAr wefan Llundain 2012 fe geir rhagor o gyfleoedd i Artistiaid ledled Prydain.\nGadael etifeddiaeth barhaus i Gymru ar ôl Gemau Olympaidd Llundain 2012.\tYr hyn a ariannwyd gennym\nMae'r Cyfeiriadur Cyllido yn manylu pa wobrau a dderbyniwyd gan unigolion a sefydliadau celfyddydol; dyfarniadau yw'r rhain a ddosbarthir o gronfeydd, rhaglenni a chefnogaeth brosiect.\tCyrraedd y Nod\nUchelgais Cyrraedd y Nod yw lleihau nifer y bobl ifanc yng Nghymru rhwng 11 a 19 oed nad ydynt mewn addysg, cyflogaeth na hyfforddiant (NEET) neu sydd mewn perygl o fod yn y sefyllfa honno.\tSefydliadau Refeniw\nSefydliadau sy'n cael Cyllid Refeniw yw'r cleientiaid hynny sy'n cael grantiau rheolaidd, a ddyfernir yn flynyddol, tuag at eu gweithgareddau craidd.\tDogfennau Perthnasol


Canolfan Peniarth - Pecyn adnoddau addysg Cyw S4C yn cael ei ddefnyddio i gyflwyno’r Gymraeg i ddisgyblion cynradd mewn Ysgolion Cymraeg Ail-iaith\nPecyn adnoddau addysg Cyw S4C yn cael ei ddefnyddio i gyflwyno’r Gymraeg i ddisgyblion cynradd mewn Ysgolion Cymraeg Ail-iaith\nGruff Ifan. Rheolwr Cyfathrebu , Cyhoeddwyd: 12/12/2016\nMae Canolfan Peniarth, mewn cydweithrediad ag S4C wedi datblygu pecyn adnoddau addysg Cyw er mwyn cynorthwyo athrawon i gyflwyno’r Gymraeg i ddisgyblion o fewn ysgolion cynradd ail-iaith.\nErs cyhoeddi pecyn adnoddau addysgol Cyw yn y Gymraeg yn gynharach yn y flwyddyn, mae galw mawr wedi bod o blith ysgolion ail-iaith am addasiad o’r pecyn er mwyn cynorthwyo athrawon i gyflwyno a datblygu sgiliau Cymraeg plant mewn ysgolion di-Gymraeg.\nYm mis Mawrth 2016, cyhoeddodd Canolfan Peniarth becyn o adnoddau addysgol newydd i athrawon wedi ei selio ar gymeriadau lliwgar byd Cyw ar S4C. Prif nod yr adnodd yw datblygu medrau llafar plant o oedran ifanc iawn ac mae wedi ei gynllunio mewn ymateb i ddulliau newydd o asesu o fewn Fframwaith y Cyfnod Sylfaen.\nMae’r pecyn adnoddau yn cynnwys fflip lyfr lliwgar A3 ar gyfer athrawon, sy’n cynnwys golygfeydd amrywiol o fyd Cyw, gyda chynlluniau gwersi a syniadau am weithgareddau amrywiol i ysgogi trafodaeth yn y dosbarth er mwyn datblygu ac ymestyn geirfa plant. Yn ogystal, mae cardiau snap a dominos ar gael ynghyd â sticeri clod i’r dosbarth.\nDywedodd Mr Gwydion Wynne, Cyfarwyddwr Canolfan Peniarth, “Mae’r ymateb hyd yma i’r pecyn adnoddau gwreiddiol Cymraeg wedi bod yn anhygoel, ac yn dilyn trafodaethau gyda nifer o athrawon mewn ysgolion ail-iaith, rydym wedi addasu’r pecyn er mwyn cael fersiwn ddwyieithog o’r cyhoeddiad ar gyfer cynulleidfaoedd ehangach ac I godi safonau llafaredd plant ail-iaith”.\nDywedodd Catrin Phillips, Athrawes Ymgynghorol Cymraeg Ail-iaith gyda Chyngor Sir Penfro “Prin iawn yw'r ystod o adnoddau dysgu Cymraeg fel ail iaith ar gyfer y Cyfnod Sylfaen. Braf felly yw gweld adnodd apelgar a deiniadol sy'n cyflwyno iaith pwrpasol fel hwn gan Ganolfan Peniarth. Mae'r adnodd wedi ei selio ym myd y plentyn ac yn arbennig i ddatblygu sgiliau llafar o oed cynnar. Bydd ymarferwyr di-Gymraeg yn croesawu'r cymorth ieithyddol sy'n cyd-fynd â'r iaith i'w gyflwyno er mwyn magu eu hyder. Yn sicr bydd defnydd mawr i'r adnodd yma ymhilth ysgolion sy'n datblygu'r Gymraeg yn y Cyfnod Sylfaen.”\nMae Prif Weithredwr S4C, Ian Jones yn falch iawn o weld y cynllun yn ehangu i gynnwys ysgolion ail-iaith; "Roedd gweithio gyda Canolfan Peniarth er mwyn cyflwyno Cyw i'r ystafell ddosbarth yn gam newydd i S4C a dwi wrth fy modd o weld y cynllun yn ehangu. Mae'r ffaith fod galw am yr adnodd addysg gan ysgolion ail-iaith yn dangos pa mor werthfawr yw Cyw i hybu'r Gymraeg ymhlith plant o gartrefi di-gymraeg. Mae nifer o adnoddau ar gael yn barod i helpu teuluoedd di-gymraeg fwynhau Cyw gyda'i gilydd, ond nawr bydd y cymeriadau yn gwmni i'r plant yn yr ysgol hefyd – yng nghanol ei bywydau bob dydd."\nBydd Canolfan Peniarth yn darparu sesiynau hyfforddiant ac ymwybyddiaeth ar yr adnoddau yn y flwyddyn newydd mewn cydweithrediad a rhai awdurdodau lleol. Am fanylion pellach cysylltwch â’r Ganolfan ar 01267 676 772.


Merched ar-lein i gwrdd â chi - Fideo Sgwrsio Tsieina\nCyn mynd dyfais Android a Kimchi dyn wedi fy helpu i osod fy app cyntaf gyda corea, yr wyf yn ei ddal yn anfon negeseuon testun, iawn yn blinoY ffaith yw bod am ryw reswm, yr holl negeseuon testun o Ewrop Korea nad ydynt yn gweithio o gwbl. Rwyf wedi bod mewn cysylltiad gyda pob un o'r darparwyr gwasanaeth hyn, ac maent wedi fy sicrhau eu bod yn cael contractau gyda corea-iaith emoticons bod yn gallu gwneud sgwrs a neges...\nDefnydd yn y Cytundeb Defnyddiwr)\nY gyfradd ymateb yn dangos y gymhareb rhwng y negeseuon a dderbyniwyd ac ymatebionOs bydd y gyfradd ymateb yn isel, mae'n golygu bod y defnyddiwr yn anaml iawn yn ymateb. Os yw'n uchel, yna mae'n llawer mwy tebygol y bydd y defnyddiwr yn ymateb i chi. Delweddau marcio fel erotig gan eu cyfer ond yn cael ei gweld gan y rhai sydd wedi rhoi eu caniatâd i weld y cynnwys rhywiol. Gallwch ddysgu mwy ac yn newid gosodiadau eich adran i ddewis llun f...\nOs gwelwch yn dda nodwch y cod yn neges destun ar eich rhif\nSiarad am Dyddio ar-lein yn Ne Korea - Lyubov-Siarad-Gofrestru De Korea: Yn y swydd hon, rydych yn cael eu harwain gan sut i greu Sgwrsio ar-lein a Dyddio gwasanaeth yn De KoreaMae'n bwysig deall bod yn y byd o gyfryngau cymdeithasol, nid yn unig am Whatsapp, Snapchat ac WeChat. Apps fel Siarad yn dda iawn, ac mae miliynau o bobl ledled y byd. O fewn pedwar mis i lansiad o Gariad-yn Siarad, yn fwy na miliwn o bobl yn...\nApa adalah beberapa cara untuk seorang lelaki barat untuk bertemu dengan kelas menengah Chinese-Thai gadis untuk hubungan yang serius di Bangkok. Video Kencan\nsgwrs roulette sgwrsio fideo dating merched fideo Dyddio dim cofrestru yn Dyddio i oedolion llun fideo fideo ystafelloedd sgwrsio Dyddio merched rhad ac am ddim fideo sgwrsio ar-lein gyda merched dod i adnabod gwyliwch sgwrs roulette sgwrs roulette ar-lein gyda eich ffôn heb ar-lein sgwrsio fideo gyda merched


Cynllunio | Chwaraeon Cymru\nRHEOLI EICH CLWB\nMae’n amser dechrau cynllunio! Mae ysgrifennu cynllun strategol, busnes a gweithredol ar gyfer clwb chwaraeon yn eithriadol bwysig oherwydd: ‘os byddwch yn methu cynllunio, byddwch yn cynllunio i fethu’.\nOs ydych chi eisiau i’ch clwb fod yn llwyddiant, nawr yw’r amser i gynllunio ymlaen ar gyfer y dyfodol. O amlinellu nodau ac amcanion ar gyfer datblygiadau yn y dyfodol i sicrhau bod adnoddau’n cael eu defnyddio’n briodol, mae cynllunio’n ffordd wych o adolygu eich gweithrediadau presennol a gweld beth sydd angen ei wella – drwy wneud hyn, byddwch yn gallu gweld eich cynnydd.\nCynllun Datblygu Clwb


Yn cyfrifo cynhaliaeth plant - achos Teuluol - Cyfreithwyr yn Ffrainc ar-lein!\nYn cyfrifo cynhaliaeth plant - achos Teuluol\nMewn achos o ysgariad neu wahanu, yn y llys teulu sefydlog yn y swm y pensiwn a dalwyd gan un o'r rhieni am addysg plant\nAr gyfer hyn, mae'n cael ei ddefnyddio graddfa, sydd yn newid yn rheolaidd.\nMewn achos o gwahanu o rieni, yn y ddalfa ac yn y llety y gall plant fod yn ymddiriedwyd i un o nhw, gyda rhoi hawliau ymweliad i'r llall. Mewn egwyddor, yr un sydd heb y ddalfa mae'n rhaid i chi dalu i'r rhiant arall pensiwn i gymryd rhan yn y gwaith cynnal a chadw ac addysg ei blant (erthyglau a - a - y ffrangeg Cod sifil). Mewn achos o ail ddalfa, hyd yn oed os bydd y canlyniadau mewn dosbarthiad cyfatebol amser ar gyfer pob rhiant, yn talu cynhaliaeth gan un sydd wedi yr adnoddau uwch yn cael ei wahardd. Mae'r pensiwn yn cael ei osod yn dibynnu ar y gard modd, mae nifer y plant, eu hanghenion ac incwm o yr un sy'n talu, ond hefyd y rhai sy'n ei weld.\nOs yw'r rhieni yn cytuno, ei fod yn y llys teulu sefydlog yn y swm y pensiwn.\nCyfrif y mae'n rhaid eu cymryd o holl blant y dyledwr, waeth beth yr undeb y maent yn deillio ohonynt, ac y gyllideb sy'n ofynnol ar gyfer pob un ohonynt: bwyd, tai, trafnidiaeth, dillad, iechyd (er enghraifft, os yw plentyn angen newid o sbectol bob blwyddyn neu anghenion gofal orthodontig).\nYn cael eu cymryd i mewn i ystyriaeth yr adnoddau trethadwy ac incwm arall (budd-daliadau diweithdra, budd-daliadau salwch Yswiriant, pensiynau ymddeol) ar ôl didynnu o'r gynhaliaeth leiaf cyfwerth â swm y RSA, hynny yw, ebrill. Mae canran wedyn yn cael ei gymhwyso yn ôl y math o ofal a nifer o blant. Mae'n cymryd ar gyfartaledd rhwng wyth a deg o adnoddau i bob plentyn. Talu cynhaliaeth plant yn cael blaenoriaeth dros bob gwariant arall y dyledwr. Yn, mae'r weinyddiaeth Cyfiawnder wedi cyhoeddi am y tro cyntaf, bwrdd cyfeirio i helpu i farnwyr mewn achosion teuluol i benderfynu ar alimoni yn achos o gwahanu rieni. Atodlen hon, yn cael eu diweddaru yn rheolaidd, dim ond dangosol gwerth Y barnwr yn gorfod cydymffurfio ag ef, hyd yn oed os, yn wir, y symiau yn penderfynu ar y cyfan yn debyg iawn i'r rhai a nodir. Yr olaf amserlen a gyhoeddwyd gan yr adran dyddiad mehefin Gyda plant y mae eu caethiwed wedi cael ei dyfarnu i'r fam, yr hawl i ymweld a'r llety clasurol, ac adnoddau drethu misol ar gyfer, bydd y canllawiau o ran swm y pensiwn a delir gan bydd y tad yn y mis. Gyda dau o blant y mae eu caethiwed wedi cael ei dyfarnu i'r fam, yr hawl i ymweld a'r llety clasurol, ac adnoddau drethu misol ar gyfer, bydd y canllawiau o ran swm y pensiwn a dalwyd gan y tad yn cael ei y plentyn, neu y mis. Gyda thri o blant y mae eu caethiwed wedi cael ei dyfarnu i'r fam, yr hawl i ymweld a'r llety clasurol, ac adnoddau drethu misol ar gyfer, bydd y canllawiau o ran swm y pensiwn a dalwyd gan y tad yn cael ei y plentyn, $ y mis. Ar gyfer adnodd y mis, ar gyfer plentyn, y byddai pensiwn o ar gyfer dau o blant, y plentyn, i dri o blant, y plentyn, nos y mis. Amser a bennir gan y barnwr, bydd y pensiwn yn cynyddu bob blwyddyn yn ôl y dull o gyfrifo a bennir yn y dyfarniad - yn aml yn y mynegai prisiau ar gyfer eu bwyta. Byddwch yn dod o hyd yn y cyfrifiad o ailbrisio ar y safle blynyddol insee. Mae'r pensiwn sydd wedi cael ei gosod yn cael eu addaswyd - ond dim ond gan y barnwr o'r materion teuluol - os oes yna newidiadau sylweddol sy'n cyfiawnhau hynny (erthygl o'r Cod sifil). Er enghraifft, pan fydd y dyledwr neu y person sy'n derbyn y pensiwn yn wynebu gostyngiad neu gynnydd sylweddol o incwm, ond hefyd pan fo anghenion y plentyn yn newid. Mae yna angen i droi at y llysoedd, a llenwch y ffurflen Cerfa n° * (llwytho i lawr yma), ei fod yn newydd yn y dyfarniad.\nTâl diswyddo: Cyfrifwch eich lwfans rhad ac am DDIM\nУкугун коргоо - Жактоочу Укуктарын


Gwyddoniaeth o Gaerdydd i'w gweld yn arddangosfa flynyddol y Gymdeithas Frenhinol - Newyddion - Prifysgol Caerdydd\nGwyddoniaeth o Gaerdydd i'w gweld yn arddangosfa flynyddol y Gymdeithas Frenhinol\nMae academyddion o Brifysgol Caerdydd yn arddangos eu hymchwil sy'n arwain y byd i dros 15,000 o aelodau o'r cyhoedd yr wythnos hon fel rhan o Arddangosfa Haf y Gymdeithas Frenhinol yn Llundain.\nO bŵer catalysis i ffyrdd newydd o arsylwi ar y bydysawd, bydd y cyhoedd yn gallu gweld sut mae ymchwil Prifysgol Caerdydd yn helpu i fynd i'r afael â rhai o'r materion pwysicaf sy'n wynebu'r ddynoliaeth ar hyn o bryd.\nBydd arddangosfa 'Zoom for Improvement’, a arweinir ar y cyd gan Sefydliad Catalysis Caerdydd, yn dangos sut mae maes catalysis yn cael ei ddefnyddio i gynhyrchu'r nwyddau, gwasanaethau ac ynni rydyn ni'n eu defnyddio o ddydd i ddydd.\nDyfodol mwy cynaliadwy\nCatalysis yw'r broses sy'n gwneud adweithiau cemegol yn fwy effeithlon ac yn gyflymach, ac mae'n gweithio drwy gyflwyno amrywiaeth o ddeunyddiau - a elwir yn gatalyddion - i'r adwaith.\nDrwy gydol yr wythnos, bydd ymwelwyr â'r arddangosfa'n dysgu sut mae Sefydliad Catalysis Caerdydd yn datblygu catalyddion i greu dyfodol mwy cynaliadwy, boed drwy greu tanwydd glanach a mwy effeithlon, lleihau llygredd, cynhyrchu dŵr yfed mwy diogel neu drawsnewid biomas yn gemegau defnyddiol.\nCânt hefyd weld sut mae'r gwyddonwyr yn mynd ati i wneud hyn yn y labordy, a dysgu am y ffyrdd y caiff atomau unigol eu hastudio, un wrth un, gan ddefnyddio microsgopau pwerus iawn er mwyn deall proses catalysis ar y raddfa leiaf bosibl.\n“Mae catalysis yn sector sy'n symud yn gyflym ac sy'n ein helpu i gynhyrchu ynni, bwyd a deunyddiau fel plastigau a lleihau ein heffaith amgylcheddol.”\nDr David Willock Senior Lecturer in Physical Chemistry\n“Mae'r ddealltwriaeth ar raddfa atomig mae microsgopeg a delweddu pelydr-x yn ei darparu yn ein helpu i ddeall sut mae catalyddion yn gweithio ar y lefel sydd ei hangen ar gyfer cynllunio deunyddiau newydd yn arloesol,” dywedodd Dr David Willock.\nGan symud o raddfa fach i raddfa fawr, dafliad carreg o'r arddangosfa hon bydd grŵp arall o wyddonwyr Prifysgol Caerdydd yn siarad am dyllau du'n gwrthdaro ac uwchnofâu anferth.\nYn yr arddangosfa 'Listening to Einstein’s Universe’ bydd y Grŵp Ffiseg Ddisgyrchol yn egluro sut y llwyddodd tîm o 1000 o wyddonwyr - a adwaenir fel LIGO - i ddarganfod tonnau disgyrchol am y tro cyntaf.\nCaiff y crychau bach hyn sy'n teithio drwy ofod ac amser eu hallyrru ar ôl digwyddiad treisiol yn y Bydysawd, fel dau dwll du'n gwrthdaro, a dim ond tair gwaith maen nhw wedi'u gweld erioed ers iddyn nhw gael eu canfod am y tro cyntaf yn 2016.\nMae gwyddonwyr bellach yn gallu defnyddio'r tonnau disgyrchol hyn fel telesgop, gan edrych yn ôl mewn amser i astudio sut mae digwyddiadau eithafol yn datblygu yn y Bydysawd.\nYn yr arddangosfa, bydd ymwelwyr yn dysgu sut mae gwyddonwyr yn mynd ati i ganfod signal hynod o fach ton ddisgyrchol wrth iddi daro’r Ddaear, a bydd modd iddyn nhw hefyd gymryd rhan mewn gêm ryngweithiol lle gallan nhw chwilio drwy'r Bydysawd am dyllau du.\nDywedodd Dr Chris North, Cymrawd Ymgysylltu Cyhoeddus STFC yr Ysgol Ffiseg a Seryddiaeth: “Mae oes seryddiaeth Tonnau Disgyrchol wirioneddol wedi dechrau, ac mae'n gyffrous iawn cael siarad am y datblygiadau technolegol a gwyddonol syfrdanol sydd ar waith...”\n“Cyflwyno ein hymchwil i'r cyhoedd yw un o uchafbwyntiau'r swydd ac mae gwneud hynny mewn lleoliad mor fawreddog â'r Gymdeithas Frenhinol yn fraint.”\nDr Chris North Cymrawd Ymgysylltu Cyhoeddus STFC\nBydd Arddangosfa Haf y Gymdeithas Frenhinol yn rhedeg rhwng dydd Mawrth 4 Gorffennaf a dydd Sul 9 Gorffennaf ym mhencadlys y Gymdeithas Frenhinol yn Llundain, gyda rhaglen lawn o ddigwyddiadau, gan gynnwys 22 arddangosiad ac amrywiaeth o sgyrsiau a gweithgareddau. I gael rhagor o wybodaeth ewch yma.\nDr David Willock


Mae merched yn ôl natur yn greaduriaid timid a swil. Weithiau mae'n anodd iddynt fynd at y dyn yn gyntaf, i ddechrau sgwrs, i cusanu yn gyntaf ac yn y blaen. Ond mewn bywyd mae'n aml yn digwydd bod yn rhaid i'r fenter gymryd eu dwylo a gwneud y camau cyntaf i'r rhyw deg, oherwydd gall dynion hefyd fod yn swil, neu beidio â bod yn amau am deimladau'r ferch. Ond mae'r broblem yn deall ei bod hi'n anodd i bobl o'r fath gynnal sgwrs, ac efallai y bydd yna seibiau lletchwith. Efallai na fydd y ferch, er enghraifft, yn gwybod dim ond y gallwch ofyn i'r dyn, neu pa gwestiynau y gallwch ei ofyn iddo, er mwyn peidio ag edrych yn ymwthiol, ac ar yr un pryd i gefnogi'r sgwrs.\nPa gwestiynau ddylwn i ofyn i'r dyn?\nI ddechrau, gadewch i ni ddiffinio pa gwestiynau sydd eu hangen i ofyn i'r dyn o reidrwydd. Mae'r categori hwn yn cynnwys materion sy'n ymwneud â buddiannau, dewisiadau, cynlluniau'r dyn. Byddwn yn rhoi rhestr fras o bynciau sy'n addas ar gyfer y sgwrs, a gallwch ei ehangu'n hawdd neu ei addasu ar gyfer pob achos penodol.\nPynciau am fuddiannau'r dyn. Os nad ydych chi'n gwybod beth mae'n gaeth iddo, yna gofynnwch iddo amdano. Ac os ydych chi eisoes yn ymwybodol o hyn, yna gallwch ofyn am rywbeth. Er enghraifft, mae'ch cariad yn hoff o bêl-droed, yna gallwch ofyn cwestiynau iddo am: eich hoff dîm, rheolau'r gêm, enillwyr Cynghrair yr Hyrwyddwyr, barnu camgymeriadau, ymddygiad cefnogwyr a llawer mwy.\nGofynnwch am ei reolau a'i egwyddorion bywyd. Gall rhai cwestiynau o'r ardal hon fod yn eithaf cyffredinol, a hyd yn oed yn addas ar gyfer pobl anghyfarwydd. Mae'r rhain yn gwestiynau am gyfeillgarwch (dynion a merched, cyfeillgarwch menywod), am anifeiliaid anwes, am waith, am gynlluniau ar gyfer y dyfodol agos, nid yn unig yn y dyfodol, am sut mae'n hoffi gwario penwythnosau a gwyliau.\nY cwestiynau hyn yw'r rhai mwyaf poblogaidd ar gyfer dynion, oherwydd maen nhw'n hoffi bod yng nghanol y sylw, a diolch i gwestiynau o'r fath, mae'n haws dod o hyd i bwyntiau cyswllt cyffredin, ac i adeiladu sgwrs arall.\nAc eto, peidiwch â chymryd rhan mewn gofyn cwestiynau, fel arall bydd y sgwrs yn edrych fel pasio'r arholiad. I wneud hyn, mae'n ddigon i ailddirymu'r brawddegau. Er enghraifft, gallwch ofyn: "Beth ydych chi i mewn?", A gallwch chi wneud hyn: "Dywedwch wrthym am eich hobïau."\nUnrhyw gwestiynau pellach y gallwch chi ofyn i'r dyn\nGallwch ofyn i'r dyn am yr hyn y mae'n ei hoffi ym mywyd bob dydd. Er enghraifft, ei fod yn hoffi bwyta ar gyfer brecwast, pa gerddoriaeth y mae'n gwrando arno, pa genre o sinema mae'n well ganddo. Gallwch ddiddordeb yn ei hoff fandiau, perfformwyr, actorion.\nPwnc poblogaidd ar gyfer sgwrs yw plentyndod a glasoed. Mae'n amlwg nad oes angen i chi fynd i mewn i fanylion, ni fyddant bob amser yn berthnasol am y tro cyntaf ar ôl eich cydnabyddiaeth, ond am sut y cawsant gyfarfod teuluol yn y Flwyddyn Newydd, lle y maent yn gorffwys yn yr haf, a fydd yn mynd i wersylloedd arloesol bob amser yn briodol i gymryd diddordeb.\nBeth yw'r cwestiynau gorau i beidio â gofyn i'r dyn?\nAr y dyddiadau cyntaf, mae siarad am gyn-ferched (gwragedd) yn tabŵ. Mewn ychydig fisoedd, neu hyd yn oed blynyddoedd, byddwch yn sicr yn gallu gofyn i'r dyn ifanc a chwestiynau o'r fath, ond yn ystod cyfnod candy-bouquet y pwnc hwn dylid osgoi. Mae yna adegau pan fydd dyn yn sydyn yn dechrau siarad am ei berthynas yn y gorffennol. Dylech fod yn wyliadwrus am hyn, oherwydd bod ymddygiad o'r fath yn nodi naill ai nad oes unrhyw bwynt o hyd yn y cysylltiadau hynny na hynny nid yw'r dyn yn barod ar gyfer y rhai newydd. Nid yw'r cyntaf na'r ail ddewis yn addas i chi.\nY pwnc tabŵ nesaf yw'r cyflog (yn fwy manwl, ei faint). Nid yw pob dyn yn barod i drafod maint eu hincwm gyda'r ferch, yn enwedig os oes ganddo rai anawsterau ariannol.\nAc y pwnc sleamlyd olaf yw problemau dynion. Os mewn sgwrs, mae'n dod yn amlwg i chi fod gan ddyn, er enghraifft, broblemau gyda'i uwchwyr, yna ni ddylai geisio darganfod beth ydyn nhw. Nid yw dynion yn hoffi dangos eu gwendid, ac os caiff ei ddal ynddo, bydd y ferch yn ei gwneud yn teimlo'n ofidus na'i gydymdeimlad yn gyflym.\nPam ydych chi'n eiddigig i mi, ffrind?\nApeliodd Angelina Jolie i NATO gyda chais i sefyll i fyny ar gyfer amddiffyn hawliau menywod\nCantaris Homeopathi - arwyddion i'w defnyddio\nDehydradwr am ffrwythau a llysiau


Rheolwr Swyddfa/Bwrsar Ysgol – Swyddi360\nRheolwr Swyddfa/Bwrsar Ysgol\nYsgol Gymraeg Treganna, Heol y Feddygfa, Treganna, Caerdydd CF11 8DG\nGradd 6 Pwyntiau 19 – 25 (£25,481 – £29,577 PRO RATA)\nDros Dro yn y lle cyntaf\nRydym yn chwilio am unigolyn brwdfrydig ac ymroddgar ar gyfer swydd Rheolwr Swyddfa Ysgol Treganna, o fis Ebrill 2022 ymlaen. Fe fydd yr ymgeisydd llwyddiannus yn goruchwylio gweithrediad ein prosesau rheoli, cyfrifrifon a chytundebau’r Ysgol, a rheoli staff swyddfa a chinio.\nFe fydd eich prif gyfrifoldebau yn cynnwys rheoli cyllideb, caffael a thalu cyflenwadau a sefydlu ein gweithdrefnau rheolaethol yr Ysgol. Byddwch hefyd yn ymgymryd â thasgau gweinyddol cyffredinol ac ariannol (ee rheoli contractau cyflogaeth, sicrhau cydymffurfiad â’r gyfraith a chysylltu â’r awdurdod lleol.) Fe fydd yr ymgeisydd llwyddiannus yn gallu cyflawni nifer o dasgau yn amserol, yn effeithiol yn annibynnol.\nOs hoffech drafod y swydd yma, mae croeso i chi gysylltu â’r Pennaeth Mr Rhys Harries ar 029 2059 0830 neu ysgoltreganna@cardiff.gov.uk


Polisi diogelwch - British Army Website\nMae’r dudalen hon yn diffinio polisi cyffredinol y Fyddin sy’n llywodraethu’r modd y defnyddir ei hadnoddau rhyngrwyd allanol. Gweinyddiaeth Amddiffyn y DU yw’r awdurdod gweithredol ar gyfer enw parth swyddogol army.mod.uk.\nMae holl systemau gwybodaeth y Weinyddiaeth Amddiffyn yn rhwymedig i drefn gofnodi a monitro gyda’r bwriad o’u diogelu a sicrhau bod gwasanaethau rhyngrwyd y Fyddin ar gael o hyd i bob defnyddiwr. Mae hyn yn cynnwys gweithdrefnau archwilio llaw ac awtomataidd i nodi ymgeisiau anawdurdodedig i lanlwytho neu newid gwybodaeth, neu i achosi niwed fel arall.\nNi fydd unrhyw wybodaeth a gofnodir yn cael ei defnyddio i adnabod defnyddwyr unigol na’u harferion defnyddio oni bai bod hynny’n ofynnol ar gyfer gweithgareddau â’r awdurdod priodol i ddiogelu neu orfodi cyfraith. At y diben hwn yn unig y cedwir ac y defnyddir logiau data crai. Trowch at y dudalen Preifatrwydd i gael gwybod rhagor am ein polisïau preifatrwydd.\nCyhoeddir gwefan hon y Fyddin o dan awdurdod yr Ysgrifennydd Gwladol dros Amddiffyn, ac mae’n cynnwys gwybodaeth wedi’i hawdurdodi’n briodol i’w rhyddhau i’r cyhoedd cyffredinol. Mae’n destun y rheoliadau hawlfraint a osodwyd yn y safle hwn.\nGwaherddir yn llwyr ymgeisiau anawdurdodedig i lanlwytho gwybodaeth neu newid gwybodaeth am y gwasanaethau hyn, ac mae modd eu cosbi o dan Ddeddf Camddefnyddio Cyfrifiaduron 1990.\nDylai unrhyw wefan sy’n honni bod yn un o asedau swyddogol y Fyddin fod yn defnyddio’r enw parth swyddogol hwn felly. Mae nifer o achosion etifeddiaeth lle nad yw’r confensiwn hwn yn cael ei ddilyn eto.\nOs oes unrhyw amheuaeth ynghylch dilysrwydd gwefan nad yw’n dilyn y confensiwn enwi hwn, rhowch wybod i’r Tîm Cyfryngau Digidol ym Mhencadlys y Lluoedd Tir gan ddefnyddio ffurflen gysylltu’r safle hwn.


STORI GARETH -\nMae Gareth wedi bod yn gwella ers pedair blynedd bellach. Er bod staff prosiect Croes Ffin The Wallich wedi cyfrannu at ei adferiad, ei benderfyniad a’i gryfder ef sy’n bennaf gyfrifol am y newid byd.\nYn ddefnyddiwr cyffuriau ers yn hogyn yn ei arddegau, roedd Gareth yn gaeth i heroin a methadon. Yn pwyso dim ond 8 stôn, yn dioddef o iselder ac yn crafu byw, aeth popeth yn drech nag ef yn 2009 ond llwyddodd i sicrhau lle mewn canolfan adsefydlu breswyl.\n“Y peth anoddaf yw cyfaddef bod gennych chi broblem. Roedd fy holl fywyd yn troi o gwmpas cyffuriau – o ble roeddwn i am gael fy ffics nesaf – doeddwn i ddim yn meddwl am fwyd, teulu, tai, iechyd – dim byd. Roedd wedi meddiannu fy mywyd. Roedd gen i ddewis rhwng gwella neu roi diwedd ar y cwbl.”\nDilynodd Gareth raglen dadwenwyno saith niwrnod – “uffern” yn ei eiriau ef – ac arhosodd yn y ganolfan am chwe mis arall i sicrhau ei fod yn barod i wynebu ei fywyd newydd heb gyffuriau.\n“Y peth pwysicaf wrth adael canolfan adsefydlu yw bod gennych chi gartref sefydlog i fynd iddo,” meddai Gareth. “Os ydych chi’n penderfynu rhoi’r gorau i gyffuriau, mae’n rhaid i chi roi’r gorau i’ch hen fywyd – eich ffrindiau, eich perthynas, yr ardal rydych chi’n byw ynddi, hyd yn oed eich teulu weithiau. Mae’n anodd ac yn unig.”\nCyfeiriwyd Gareth at brosiect Croes Ffin The Wallich yng Nghaerdydd. Mae Croes Ffin ar gyfer pobl sydd wedi’u rhyddhau o driniaeth neu garchar ac sydd angen cymorth i gynnal y newid hwn yn eu bywydau. Mae’r cymorth a ddarperir yn galluogi pobl i ailadeiladu, adennill a datblygu’r sgiliau a’r hyder sydd eu hangen arnyn nhw i newid i fyw bywydau annibynnol; i’w helpu i wneud penderfyniadau gwybodus a newid eu ffordd o fyw, i greu dyfodol heb gyffuriau.\nI’r prosiect mae’r diolch am ei alluogi i gynnal ei fywyd newydd, glân yn ôl Gareth:\n“Os na faswn i wedi cael y lle hwn, dydw i ddim yn gwybod beth fyddai wedi digwydd i mi. Mae Liz a gweddill y staff wedi bod yn anhygoel. Rydw i wedi bod yn teimlo’n isel sawl tro, ond maen nhw wedi llwyddo i godi fy hwyliau eto. Ers i mi fod yma, rydw i wedi cwblhau nifer o gyrsiau hyfforddi gyda NewLink ac rydw i bellach yn gwirfoddoli gydag Inroads, gan gefnogi a chynghori pobl sydd â phroblemau cyffuriau ac alcohol.”\nMae staff y prosiect yn dweud bod Gareth wedi gwneud cynnydd sylweddol ac maen nhw’n falch iawn o’r hyn y mae wedi’i gyflawni. Gobeithion Gareth am y dyfodol:\n“Rydw i’n wahanol bellach. Rydw i’n falch o’m hun ac yn ôl mewn cysylltiad â’m teulu ac yn teimlo mod i’n barod i fyw’n annibynnol. Mewn blwyddyn mi fydda i wedi rhoi’r gorau i hawlio budd-daliadau, yn byw yn fy fflat fy hun ac yn gweithio’n llawn amser fel gweithiwr cymorth. Pe bawn i’n gallu siarad â 100 o bobl am gyffuriau a bod un ohonyn nhw’n gwrando arna i – digon iddyn nhw newid eu bywydau – yna byddwn i’n hapus, byddai wedi bod werth e.”


BBC - Tafod Elai - troi hen festri yn ganolfan gymunedol\nBydd cynllun uchelgeisiol gwerth £450,000 yn dechrau fis Rhagfyr i adnewyddu'r hen festri sy'n perthyn i gapel y Tabernacl, Efail Isaf.\nCaiff y prosiect ei ariannu ar y cyd gan Y Loteri Genedlaethol a'r Cynulliad, a'r disgwyl yw y bydd y gwaith o ymestyn ac ailwampio'r adeilad i'w droi'n ganolfan gymunedol yn cymryd rhyw saith mis.\nY bwriad yw addasu'r hen festri, a godwyd yn wreiddiol ddechrau'r ugeinfed ganrif, i fod yn ganolfan amlbwrpas at ddefnydd y capel a'r gymuned yn gyffredinol.\nMae gan y Tabernacl ddwy gynulleidfa, y naill yn addoli trwy gyfrwng y Gymraeg a'r llall yn cynnal oedfaon Saesneg, ond bydd yr adeilad newydd ar gael at ddefnydd cylch llawer ehangach o bobl, o fewn y pentref ei hun a'r ardal o gwmpas.\nDyfarnwyd grant o £300,000 gan Raglen Cyfleusterau a Gweithgareddau Cymunedol y Cynulliad, a £122,000 gan gronfa Pawb a'i Le, Y Loteri Genedlaethol.\nDywedodd Emlyn Davies, Cadeirydd yr Ymddiriedolwyr, "Mae cyflwr gwael yr adeilad hwn wedi bod yn broblem ers peth amser, ac yn llyffethair i'r capel rhag medru bod mor effeithiol ag yr hoffem fod yn y gymuned.\nMae dirfawr angen am adnodd o'r fath yn yr ardal, a bydd y ganolfan newydd yn sylfaen i'r Tabernacl fedru parhau i gefnogi elusennau lleol yn ariannol ac yn ymarferol, trwy fudiadau dyngarol amrywiol a thrwy'r cydweithio agos gyda'r gwasanaethau cymdeithasol."\nYmysg y grwpiau a fydd yn elwa o'r datblygiad mae'r clwb ieuenctid sy'n cyfarfod bob nos Sul.\nYchwanegodd Wyn Jones , Ysgrifennydd y Tabernacl, y bydd y ganolfan yn gartref i nifer o fudiadau gan gynnwys y Cylch Meithrin.\n"Elfen bwysig arall o'r bwrlwm cymdeithasol yw bod y Tabernacl, dros y degawdau diwethaf, wedi bod yn ganolbwynt i amrywiaeth eang o weithgareddau Cymraeg eu hiaith, gyda gwahanol gorau a chymdeithasau yn arfer cyfarfod yn yr hen festri, ond llawer ohonynt wedi gorfod gadael oherwydd cyflwr y lle."\nEnillwyd y tendr i gwblhau'r gwaith gan Neil Smith a'i gwmni.


Cyflenwyr cyfnewidydd gwres daear a gweithgynhyrchwyr-ffatri Tsieina cyfnewidydd gwres daear-Hengnuo offer\nGwneuthurwr Brazed plat cyfnewid gwres cyfnewidydd gwres daear, platiau cyfnewid gwres, / cyflenwr yn Tsieina, ansawdd uchaf cynnig cyfnewidydd gwres daear plât gwneuthurwr, sbiral-plât gwres cyfnewid, cyfnewid tiwbaidd ac ati.Mwy\nShell Ac Tube gyfnewidydd gwres / Tube Yn Tube gyfnewidydd gwres Design\nMae'r gragen a tiwb cyfnewidydd yn fath o gyfnewidydd gwres sy'n defnyddio yn eang ar gyfer cynhyrchu cemegol ac alcohol.Mwy\nLiquid I Spiral Math Plât gyfnewidydd gwres Dylunio Maint Liquid\nMae'r offer yn fath o gyfnewidydd gwres effeithlonrwydd uchel, sy'n addas ar gyfer nwy-nwy, nwy-hylif, hylif trosglwyddo gwres-hylif, yn ogystal â anwedd a throsglwyddo gwres anweddiad hylif.Mwy\nymwrthedd Bach: Gall Spiral plât cyfnewidydd gwres prosesu stêm mawr-cyfaint neu nwy sydd wedi colli pwysau eithaf bach.Mwy\nMath cyfnewidydd gwres symudadwy plât troellog bron yr un fath ag y math I, ac eithrio y gall dau o'r sianel yn agored i'w glanhau.Mwy\nStêm dŵr di-gellir ei thynnu ymaith/Defnyddiwyd dur gwrthstaen plât sbiral cyfnewidydd gwres daear\nEffeithlonrwydd uchel Sefydlog tiwb dwbl aer plat cyfnewid gwres\nPlat cyfnewid gwres math yn gyfnewidydd gwres effeithlon iawn a chronni ynghyd â cyfres o daflenni metel rhychiog. Ffurfir hirsgwar sianel rhwng y taflenni, ac y cwblheir cyfnewid gwres drwy y taflenni. Math hwn o cyfnewidydd gwres daear yn offer delfrydol ar gyfer hylif...Mwy\nMae YouTube cyfnewidydd gwres daear yn amlwg bwndeli tiwb y gellir ei hymestyn yn rhydd. Ni fydd gwahaniaeth tymheredd rhwng tiwbiau yn achosi'r straen thermol. Nodweddir y math hwn o cyfnewidydd gwres daear fel iawndal thermol ardderchog, yn ddwbl pasio tiwb, hir llif...Mwy\nMae cyfnewidiol pen diwedd cyfnewidiol pen cyfnewidydd gwres daear yn cynnwys silindr, fflans ar ochr gorchudd pen allanol, fel y bo'r angen plât tiwb pen, neilltuo bachyn, gorchudd pen fel y bo'r angen, gorchudd pen allanol, twll redeg a neilltuo dur. Manteision cyfnewidiol...Mwy\nCyfnewid gwres finned yw offer cyfnewid gwres ddefnyddir amlaf ymhlith gyfnewidwyr gwres nwy hylif. Mae wedi'i osod gyda'r Ffindir ar tiwbiau sylfaen cyffredin ar gyfer trosglwyddo gwres dwys. Y tiwb sylfaen gellir diwb dur, diwb dur gwrthstaen neu diwb copr. Gall y Ffindir...Mwy\nMae offer Hengnuo wedi canolbwyntio ar cyfnewidydd gwres daear am flynyddoedd lawer ac rydym yn hysbys fel un o brif weithgynhyrchwyr a chyflenwyr yn Tsieina. Os gwelwch yn dda fod yn rhydd i brynu neu cyfanwerthu cyfnewidydd gwres wedi'i haddasu yn Tsieina gan ein ffatri.


Garddio er lles bywyd gwyllt | North Wales Wildlife Trust\nDadlwythwch ein canllaw defnyddiol ar arddio ar gyfer gloÿnnod byw\nBod yn wyllt yn yr ardd!\nFe allwn ni i gyd wneud rhywbeth i ddarparu ar gyfer bywyd gwyllt felly beth am ddechrau arni heddiw gydag un o’r syniadau ar ein gwefan ni. Mae garddio cyfeillgar i fywyd gwyllt yn ymwneud â chreu cysgod a darparu bwyd, dŵr a safleoedd nythu. Byddwch yn cael eich gwobrwyo drwy weld a chlywed mwy o adar, glöynnod byw, draenogod a chreaduriaid gwyllt eraill fyddai heb gael rheswm i ymweld â chi cyn hynny.\nGyda’i gilydd, mae ein gerddi ni’n dirwedd byw eang. Gydag amcangyfrif o 16 miliwn o erddi yn y DU, gall y ffordd maen nhw’n cael gofal wneud byd o wahaniaeth i fyd natur.\nEin 10 cyngor call!\nMae eich gardd bywyd gwyllt chi, wrth iddi ymuno â miloedd o erddi eraill sy’n gyfeillgar i fywyd gwyllt, yn creu un gwarchodfa natur fawr - coridor gwyrdd sy’n gyforiog o fywyd a lliw. Cewch wybod sut gyda’n cyngor ni isod!\n1) Tyfu blodau a llwyni llawn neithdar ...\n... denu gwenyn, glöynnod byw a phryfed eraill. Ceisio cael rhywbeth yn ei flodau drwy gydol y flwyddyn.\n2) Plannu coed, gwrychoedd a phlanhigion dringo brodorol\nMaent yn gysgod a bwyd da i bryfed, adar a mamaliaid. Dewiswch amrywiaethau sy’n cynhyrchu aeron. Mae gwrychoedd yn goridorau gwyrdd pwysig sy’n cysylltu darnau o gynefinoedd.\n3) Creu dôl fechan\nMae dolydd blodau gwyllt yn bethau prin felly rhowch gynnig ar greu eich dôl eich hun. Yr opsiwn hawsaf yw gadael ardal o laswellt i dyfu – efallai bod rhai blodau gwyllt yno eisoes. Gallwch ychwanegu blodau gwyllt lleol, brodorol neu hadau at glytiau noeth o bridd.\n4) Cloddio pwll\nMaent yn boblogaidd gydag amffibiaid, ymlusgiaid, adar a phryfed, gan gynnwys gweision y neidr. Yn ddelfrydol, dylai un ymyl fod â llethr ar ei glan i sicrhau mynediad hwylus a dylai ymyl arall gynnwys planhigion tal yn gysgod i weision y neidr. Dim ond planhigion pwll brodorol ddylech chi eu defnyddio a pheidiwch â rhoi pysgod yn y pwll.\n5) Creu pentyrrau o goed a cherrig, gerddi creigiog a waliau cerrig\nBydd mamaliaid bach, ymlusgiaid, amffibiaid, adar, pryfed ac infertebrata i gyd yn elwa a bydd yn rhywle i reolwyr plâu byd natur guddio rhag ysglyfaethwyr.\n6) Darparu bwyd a dŵr i adar drwy gydol y flwyddyn\nByddant yn bwyta rhai plâu wrth aros eu tro wrth y bwrdd. Rhowch gynnig ar wahanol fathau o fwyd adar i ddenu gwahanol rywogaethau o adar.\n7) Gwneud blychau adar ac ystlumod a chartrefi i ddraenogod a phryfed ...\n... allan o bren heb ei drin. Gosodwch flychau ystlumod fesul tri o amgylch y goeden a blychau adar mewn llecynnau cysgodol yn wynebu tua’r dwyrain ac allan o gyrraedd cathod.\n8) Gwneud tomen gompost\nBydd eich gardd yn elwa ohoni ac mae’n gynefin ardderchog i amffibiaid ac ymlusgiaid; y rheolwyr plâu naturiol yn eich gardd. Drwy ddefnyddio compost cartref neu heb fawn rydych chi’n diogelu cynefin sy’n prinhau sy’n cael ei ddinistrio gan gloddio am fawn.\n9) Peidio â defnyddio plaladdwyr\nByddant hefyd yn lladd pryfed buddiol fel gwenyn, adenydd siderog, pryfed hofran a buchod coch cota. Dewiswch ffyrdd naturiol o reoli gwlithod a malwod. Rhaid i chi annog cydbwysedd naturiol er mwyn datblygu, drwy gael amrywiaeth o gynefinoedd sy’n denu bywyd gwyllt amrywiol.\n10) Ymlacio a mwynhau ...\nPeidiwch â bod yn rhy daclus. Gadewch rai ardaloedd heb wneud dim â nhw. Rhaid cael sedd wedyn i chi allu eistedd a mwynhau’r bywyd gwyllt sy’n ymweld â’ch gardd!\nCreu gofod i fyd natur\nGwybodaeth am sut i helpu bywyd gwyllt yn eich gardd.\nWhite-tailed bumblebee (c) Penny Frith\nsmall copper butterly _ Vicky Nall.\nCreu bocs ystlumod\nBrown long-eared bat © Hugh Clark\ncommon frogs, Katrina Martin - 2020vision\nBlue tit at feeder © Gillian Day\nMae cymaint y gallwch chi ei wneud yn eich gardd i fywyd gwyllt – edrychwch ar rai o’n camau gweithredu a’n canllawiau.\nGwyllt am erddi?\nMae cymaint o bethau y gallwch chi eu gwneud yn eich gardd – eisiau cael gwybod mwy? Edrychwch ar ‘Gwyllt Am Erddi’ – menter ar y cyd rhwng yr Ymddiriedolaethau Natur a’r RHS. Mae’n llawn syniadau am sut gallwch chi wella eich gardd er budd bywyd gwyllt ac mae’n cynnwys thema wahanol bob blwyddyn. Eleni rydyn ni’n mynd i fod yn wyllt am löynnod byw. Mwynhewch!\nGwyllt Am Erddi\nMae ein bywydau ni i gyd yn well pan maen nhw ychydig yn wyllt\nYr Ymddiriedolaethau Natur\nFe fydd 4% o pob pryniant yn mynd i’ch Ymddiriedolaeth Natur lleol.\nSiop Vine House Farm\nHoffi beth rydyn ni’n ei wneud? Beth am chwarae mwy o ran...\nTeithiau cerdded, sgyrsiau a dyddiau hwyl


Genedigaethau, Priodasau a Marwolaethau | Archifau Sir Ddinbych\nOs ydych yn ymchwilio unigolyn neu’n gwneud gwaith ymchwil teuluol, bydd angen i chi weld cofnodion yn ymwneud â geni, bedyddio, priodi, marw a chladdu. Cyn cychwyn eich ymchwil, byddwch angen gwybod enw’r unigolyn, amcan o ddyddiad geni, priodi neu farw a’r ardal lle roeddynt wedi eu cofrestru neu’n byw ar y pryd.\nNid oes gennym dystysgrifau genedigaeth, priodi a marwolaeth. Gellir cael y rhan gan y Cofrestrydd Cyffredinol.\nCofrestrau Eglwys a Chapel\nMae cofrestrau bedyddio, gostegion/priodasau a chladdedigaethau a ddigwyddodd yn eglwysi’r plwyf (Eglwys yng Nghymru) wedi eu cadw yn Archifau Sir Ddinbych ochr yn ochr â chofnodion plwyf eraill fel mapiau degwm a chyfrifon warden yr eglwys. Mae cofrestrau plwyf yn rhoi gwybodaeth wahanol i dystysgrifau geni, priodi a chladdu ar ôl 1837. Os oes arnoch angen archebu copi o dystysgrif cofrestriad sifil cysylltwch â’r cofrestrydd.\nBydd cofnod cofrestr bedydd yn nodi enw’r plentyn, enw’r rhieni (y tad yn unig mewn cofnodion cynharach), cyfeiriad y rhieni, dyddiad y bedydd a’r eglwys. Mae rhai cofrestrau bedyddio yn fanylach ac yn nodi’r dyddiad geni yn yr ymyl. Mae cofrestrau cynharach yn cynnwys llai o wybodaeth.\nCyn 1754, doedd dim llawer o wybodaeth mewn cofnodion priodasau, yn aml yn nodi’r dyddiad ac enw’r priodfab a’r briodferch a’r plwyf yn unig. Mae cofrestrau diweddarach yn rhoi llofnodion tystion ac ar ôl 1837 ychwanegwyd enw tad y priodfab a’r briodferch.\nBydd cofnod cofrestr claddedigaeth yn rhoi enw ac oedran yr ymadawedig i chi, yn ogystal â dyddiad y gladdedigaeth a chyfeiriad lle’r oedd yr unigolyn yn byw pan fu farw. Weithiau mae’r cyfeiriad yn fanwl ac yn nodi rhif tŷ a stryd, a dro arall dim ond enw pentref neu ardal sydd wedi ei nodi. Ni fydd cofnod claddedigaeth yn rhoi manylion fel achos marwolaeth, perthynas agosaf, neu rif plot yn y rhan fwyaf o achosion.\nMae rhai cofrestrau capel wedi eu cadw, ond nid y cwbl. Cofrestrau Bedyddwyr yw’r rhan fwyaf o gofrestrau yn Archifau Sir Ddinbych. Fel arfer mae cofrestr capel yn darparu’r un math o wybodaeth â chofrestr eglwys. Gallwch weld rhestr o’r cofrestrau capel sydd gennym yma [copi pdf]\nMae gennym ficroffilm sydd ag adysgrifau esgob esgobaeth Llanelwy arnynt hefyd. Copïau yw’r rhain o’r cofrestrau a anfonir at yr esgob bob blwyddyn. Mae gennym ffurflenni microffilm ar gyfer y rhan fwyaf o blwyfi o’r 1660au i’r 1850au. Mae adysgrifau’r esgob yn ffynhonnell ddefnyddiol pan fydd cofrestrau’r plwyfi eu hunain ar goll.\nArolygon mynwentydd ac arysgrifau cerrig beddi\nNid oes cynllun ar gyfer pob safle claddedigaethau ac weithiau os yw bedd heb ei nodi does dim ffordd o wybod lle yn union mae unigolyn wedi ei gladdu.\nMae arolygon mynwentydd wedi eu cynnal gan grwpiau o unigolion sydd â diddordeb mewn dogfennu claddedigaethau mewn mynwentydd penodol (cymdeithasau hanes lleol neu grwpiau cefnogi eglwys er enghraifft).\nGallwch chwilio’r catalog am arysgrifau cerrig beddi ar gyfer safle claddu penodol.\nNid yw pawb yn gadael ewyllys, ond mae’n bendant werth ymchwilio iddo. Gall ewyllys ddangos y wybodaeth ganlynol-\nEnw eu priod, plant, wyrion ac wyresau a pherthnasau teuluol eraill\nGwybodaeth am alwedigaethau\nEnwau gweinyddwyr/ ysgutorion\nYchydig o ewyllysiau sydd gennym, sydd fel arfer wedi eu hadneuo i ni fel rhan o gasgliad y cyfreithiwr neu gyfraniadau preifat eraill. Gallwch chwilio’n catalog am enw unigolyn i weld os yw eu hewyllys gennym ni.\nOs ydych yn chwilio am ewyllys Cymreig wedi ei ddyddio cyn 1858 dylech ddefnyddio gwefan ewyllysiau Llyfrgell Genedlaethol Cymru er mwyn chwilio am ewyllys a gallwch weld yr ewyllys ar-lein.\nOs ydych yn chwilio am ewyllys Cymreig wedi ei ddyddio ar ôl 1858 gallwch ddefnyddio’r Calendr Profiant Cenedlaethol ar ancestry.co.uk neu ar y Prif Gofrestr Profiant.\nByrddau Claddedigaethau a Chofnodion Mynwentydd\nCofnodion sy’n ymwneud â mynwentydd bwrdeistrefol yw cofnodion mynwentydd yn hytrach na mynwentydd eglwysig. Roedd Deddf Claddedigaeth 1853 yn galluogi plwyfi a bwrdeistrefi i sefydlu a gweinyddu eu mynwentydd eu hunain. Hyd nes i’r Cynghorau Plwyfi gael eu sefydlu yn 1894, roedd festri’r eglwys yn cael dewis bwrdd claddedigaethau tan i’r Cyngor Plwyf gymryd y cyfrifoldeb yn 1894.\nGellir dod o hyd i gofnodion Byrddau Claddedigaethau mewn cofnodion Cynghorau Plwyf neu gofnodion Cynghorau Bwrdeistref Gwledig. Gall y cofnodion hyn gynnwys cofrestrau claddedigaethau, cofrestrau beddi, hysbysiadau o gladdu a chynlluniau mynwent.\nMae cofnodion mewn Cynghorau Bwrdeistref Gwledig (Cyf: UDD) yn cynnwys-\nHysbysiadau neu gladdedigaethau ym Mynwent Bron-y-nant, Bae Colwyn (1903-1934)\nCofrestrau claddedigaethau, Dyserth Road, Y Rhyl (1901-1994)\nCofrestr Arolygydd Mynwentydd o gladdedigaethau, Dyserth Road, Y Rhyl, (1920-1979)\nLlyfrau Mynwent, Dyserth Road, Y Rhyl (1964-1975)\nLlyfr ffioedd gweinidogion, Y Rhyl (1966-1976)\nLlyfr ffioedd claddedigaethau, Prestatyn (1950-1966)\nNid oes gennym gofnodion cyflawn o gladdedigaethau unigol ym mynwentydd Sir Ddinbych yng nghofnodion y cyngor plwyf na chofnodion y cyngor bwrdeistref gwledig. Yn y rhan fwyaf o achosion, bydd angen i chi gysylltu â’r swyddog mynwentydd os ydych yn edrych am gofnod o gladdedigaeth yn y mynwentydd canlynol-\nCoed Bell, Upper Gronant Road, Prestatyn (Cynhaliwyd y gladdedigaeth gyntaf 26 Ionawr 1928)\nMynwent Fron Bache, Ffordd Vicarage, Llangollen (Cynhaliwyd y gladdedigaeth gyntaf 29 Medi 1863)\nMynwent Llanrhydd, Llanrhydd, Rhuthun (Cynhaliwyd y gladdedigaeth gyntaf 4 Rhagfyr 1953)\nMynwent Maeshyfryd, Dyserth Road, Y Rhyl (Cynhaliwyd y gladdedigaeth gyntaf 7 Mai 1892)\nY Fynwent Newydd, Ffordd Newydd, Rhuddlan (Cynhaliwyd y gladdedigaeth gyntaf 5 Mai 1963)\nMynwent Y Llwyn, Mount Road, Llanelwy (Cynhaliwyd y gladdedigaeth gyntaf 6 Chwefror 1960)\nMynwent Ffordd Ystrad, Ffordd Ystrad, Dinbych (Cynhaliwyd y gladdedigaeth gyntaf 8 Gorffennaf 1889)\nMae gennym gopi microffilm (MFD/1694) ar gyfer claddedigaethau a gynhaliwyd ym mynwent Dinbych (Ffordd Ystrad) rhwng 1889 ac 1990. Byddwch angen rhoi darllenydd microffilm ar gadw er mwyn gweld y cofnodion hyn.\nOs ydych yn chwilio am gladdedigaeth mynwent yn Wrecsam gallwch chwilio arlein am gladdedigaethau a gynhaliwyd rhwng 1876 a 2012.\nDaeth amlosgi’n gyfreithiol yn 1884. Nid oes unrhyw gofnodion amlosgfeydd yn Archifau Sir Ddinbych. Mae’r amlosgfeydd agosaf yn Wrecsam, Llanelwy a Bae Colwyn.\nDim ond yn ddiweddar yr agorodd Parc Coffa ac Amlosgfa Sir Ddinbych yn Llanelwy (Mai 2016). Cysylltwch â nhw i ddarganfod cofnod o amlosgiad diweddar.\nMae Amlosgfa Bae Colwyn (Bron y Nant) wedi bod mewn bodolaeth ers 1957. Cysylltwch â nhw er mwyn dod o hyd i gofnod amlosgi ers 1957.\nMae Amlosgfa Amwythig (Emstrey) wedi bod mewn bodolaeth ers 1958. Cysylltwch â nhw er mwyn dod o hyd i gofnod amlosgi ers 1958.\nMae Amlosgfa Wrecsam (Pentrebychan) wedi bod mewn bodolaeth ers 1966. Cysylltwch â nhw er mwyn dod o hyd i gofnod amlosgi ers 1966.\nCyn 1957 gallai pobl Gogledd Cymru ddewis amlosgfa Landican, Birkenhead, er nad oedd yn cael ei ddefnyddio’n aml.\nMae rôl y crwner wedi newid dros amser a bellach mae’n ymwneud gan fwyaf gydag achosion o farwolaethau sydyn neu amheus.\nMae cofnodion crwner y canlynol gennym-\nGallwch ddarganfod mwy am ba wybodaeth mae cofnodion y crwner yn ei gynnwys yma.\nMae cyfnod caeedig o 75 mlynedd ar gofnodion y crwner.\nMae cofnodion ysbytai weithiau yn cynnwys cofrestrau mamolaeth a chofrestrau marwolaeth\nMae’r rhan fwyaf o’r cofnodion hyn, ac eithrio rhai cofrestrau annibynnol, yn Saesneg.\nMae rhai cofnodion plwyfi cynnar yn Lladin. Gallwch weld canllaw i Ladin yma.\nEin polisi yw catalogi cofnodion yn yr iaith y cawsant eu hysgrifennu’n wreiddiol.\nMae cofrestrau plwyfi ar gyfer Sir Ddinbych i gyd (a Chymru gyfan) ar gael drwy dalu tanysgrifiad i findmypast.co.uk. Cewch fynediad at y wefan hon am ddim yn yr ystafell ymchwil drwy gadw lle ar gyfrifiadur o flaen llaw. Mae cofrestrau plwyfi Sir Ddinbych sydd ar gael ar findmypast.co.uk yn cynnwys:\nBedyddio cyn tua 1905\nPriodasau/Gostegau cyn tua 1925\nCladdedigaethau cyn tua 1955\nNodwch os gwelwch yn dda bod rhai plwyfi wedi penderfynu peidio sganio eu cofrestrau. Yn Sir Ddinbych, mae hyn yn cynnwys Rhuthun a Llanrhydd yn unig.\nOs hoffech weld adysgrifau’r esgob neu gofrestrau plwyfi ar ficroffilm, bydd angen i chi gadw darllenydd microffilm o flaen llaw. Nid yw cofrestrau plwyfi gwreiddiol ar gael i’w gweld yr yn ystafell ymchwilio oni bai am achosion eithriadol iawn lle nad oes copi microffilm ar gael. Mae gennym drawsgrifiadau hefyd ar gael ar gyfer y rhan fwyaf o blwyfi hyd 1812.\nEr mwyn gweld cofnodion crwner, ewyllysiau, arysgrifau beddi a chofrestrau annibynnol bydd yn rhaid i chi gadw lle yn ein hystafell ymchwilio. Cadwch le yn yr ystafell ymchwilio heddiw.\nEr mwyn cael mynediad i gofnod y crwner o fewn y 75 mlynedd diwethaf mae’n rhaid i chi wneud cais i’r crwner. Gallwch ddod o hyd i’r cyswllt ar gyfer crwner Sir Ddinbych yma.\nPa gofnodion alla’ i eu darganfod mewn sefydliadau ac archifau eraill?\nGallwch chwilio am ewyllysiau cyn 1858 gan ddefnyddio gwefan Ewyllysiau Cymraeg y Llyfrgell Genedlaethol.\nMae’r rhan fwyaf o gofnodion Eglwys Bresbyteraidd Cymru (Methodistiaid Calfinaidd) gan Lyfrgell Genedlaethol Cymru.\nY Cofrestrydd Lleol\nGall Cofrestrydd Sir Ddinbych gyflenwi copïau o dystysgrifau geni, priodas a marwolaethau ar gyfer y rhai hynny sydd wedi eu cofrestru yn Sir Ddinbych. Am fwy o wybodaeth ar sut i gael copi o dystysgrif, ewch i’w gwefan.\nY Cofrestrydd Cyffredinol (Swyddfa Gofrestru Gyffredinol)\nY Swyddfa Gofrestru Gyffredinol sydd yn cynnal yr archif genedlaethol o bob genedigaeth, priodas a marwolaeth yng Nghymru a Lloegr hyd at 1837. Gellir archebu copïau o dystysgrifau geni, priodas a marwolaethau arlein ar eu gwefan.


Ymchwil Canser Gogledd Orllewin Lloegr\nMae Cyngor Sir y Fflint yn cydweithio gydag Ymchwil Canser Gogledd Orllewin Lloegr i godi arian er cof am gyn gydweithiwr.\nGyda thristwch bu farw Helen Stappleton, Prif Swyddog Pobl ac Adnoddau fis Medi y llynedd. Cynhaliwyd digwyddiad yn Neuadd y Sir, yr Wyddgrug ar 18 Gorffennaf, diwrnod pen blwydd Helen.\nRoedd Peter, sef gÅµr Helen a'i mab James yno hefyd yn helpu i godi arian ac ymwybyddiaeth. Gwerthodd y grÅµp fathodynnau'r elusen, ffresnyddion aer, beiros ac eitemau eraill yn ogystal â darparu llyfrynnau gwybodaeth am yr elusen.\nDywedodd Sharon Knott, Cadeirydd Pwyllgor yr Wyddgrug o Ymchwil Canser Gogledd Orllewin Lloegr a threfnydd y digwyddiad:\n"Mae Pwyllgor yr Wyddgrug yn grÅµp o wirfoddolwyr sy'n gweithio'n galed i drefnu amrywiol ddigwyddiadau trwy'r flwyddyn fel nosweithiau ras, dawns yr haf, teithiau noddedig a digwyddiadau rhedeg, boreau coffi a chinio. Rydym yn ffodus iawn i gael nifer o bobl sy'n ein cefnogi yn ystod y flwyddyn gyda'u digwyddiadau codi arian eu hunain er budd Ymchwil Canser Gogledd Orllewin Lloegr trwy gynnal barbeciws neu de prynhawn neu roi rhoddion yn hytrach nag anrhegion pen blwydd. Gyda'u cefnogaeth nhw, y llynedd codwyd dros £32,000 i helpu'r ymchwil hanfodol i achosion a thriniaeth canser yng Ngogledd Orllewin Lloegr a Gogledd Cymru. Os hoffai unrhyw un gyfrannu neu os ydynt angen cefnogaeth gyda'u digywddiadau codi arian eu hunain yna gofynnwch iddynt gysylltu â mi shazknott@yahoo.co.uk."\nYm mis Mehefin eleni, bu rhai o ffrindiau a chydweithwyr Helen yn cymryd rhan mewn taith gerdded canol nos yn Wrecsam a chodwyd £2,200 i DÅ·'r Eos wnaeth ddarparu gofal gwych i Helen a'i theulu.\nTalodd y grÅµp deyrnged i Helen: "Roedd pob un ohonom wedi gweithio gyda ac i Helen am lawer o flynyddoedd. Gwnaethom ddewis yr enw Hel's Belles i'n tîm gan fod Helen yn brydferth ym mhob ffordd. Mae gan gymaint ohonom atgofion oes amdani ac ni wnawn byth ei anghofio. Mae'n parhau gyda ni bob dydd nid yn unig yn ein bywyd gwaith, ond hefyd yn ein bywyd personol, gan ein bod ac rydym yn dîm o ffrindiau da.'


Andrew RT Davies: 'Etholiad bob pum mlynedd yn rhy hir' - BBC Cymru Fyw\nAndrew RT Davies: 'Etholiad bob pum mlynedd yn rhy hir'\nMae'r bwlch o bum mlynedd rhwng etholiadau'r Cynulliad yn rhy hir, yn ôl arweinydd y Ceidwadwyr Cymreig, Andrew RT Davies.\nFe fydd pleidleiswyr yn mynd ati i bleidleisio y flwyddyn nesaf pan fydd tymor pum mlynedd y Cynulliad presennol yn dod i ben.\nTan nawr, mae etholiadau wedi cael eu cynnal bob pedair mlynedd.\nMae rhai wedi awgrymu fod y tymor estynedig wedi gadael gweinidogion ac ACau gyda rhy ychydig i'w wneud, gan greu diwylliant "marw" yn y Cynulliad.\nDywedodd Mr Davies ar raglen Sunday Politics Wales: "Mae pum mlynedd yn dymor sylweddol ar gyfer corff sydd a 60 o aelodau, ac ystyried fod cynifer o'r aelodau yn cael eu cymryd allan o'r system er mwyn rhedeg llywodraeth fel gweinidogion".\nYchwanegodd: "Rydym yn sicr yn mynd i rowlio ein llewys a bwrw ymlaen â'r gwaith, ond dwi'n meddwl bod angen cadw democratiaeth yn ffres, ac i wneud hynny, mae angen cwtogi'r tymor hwnnw."\nYn 2011, fe newidwyd tymor y Cynulliad o bedair i bum mlynedd, gan lywodraeth ddiwethaf y DU, er mwyn osgoi unrhyw wrthdaro gydag etholiad cyffredinol y DU - sydd hefyd yn cael eu cynnal bob pum mlynedd erbyn hyn.\nFe gafodd y cylch pum mlynedd ei wneud yn barhaol yn Neddf Cymru 2014, ond bydd rheolaeth dros y mater yn cael ei drosglwyddo i weinidogion ym Mae Caerdydd dan ddeddfwriaeth newydd fydd yn cael ei gyhoeddi yn yr hydref.\nDywedodd Mr Davies fod problemau yn codi oherwydd y nifer o ACau sy'n bwriadu sefyll i lawr ym mis Mai hefyd. "Mewn sefydliad lle mai dim ond 60 o aelodau sydd, mae tymor o bum mlynedd yn gyfnod hir, yn enwedig gan fod pobl yn cyhoeddi eu hymddeoliadau ymhell cyn yr amser, ac ddim yn bwriadu cael eu hail-ethol," meddai.\n"Gyda phob ewyllys dda, ond mae meddyliau llawer o bobl yn crwydro wrth iddynt feddwl am yr hyn y maent yn mynd i'w wneud ar ôl yr etholiad nesa".\nDywedodd arweinydd Plaid Cymru, Leanne Wood wrth y rhaglen nad oedd Llywodraeth Cymru yn "gwneud y gorau o'r cyfle sy'n cyflwyno ei hun" mewn cyfnod o bum mlynedd, tra dywedodd y Arweinydd y Democratiaid Rhyddfrydol, Kirsty Williams: "Mae'n ymddangos fod Llywodraeth Cymru yn gadael i ni fynd yn ara deg tuag at yr etholiad."\nDywedodd y Prif Weinidog, Carwyn Jones: "Mae yna lawer o ddeddfwriaethau i fynd gerbron y Cynulliad cyn yr etholiad. O fy safbwynt, tydi byth yn gyfnod tawel.\n"Mae'n mynd i fod yn gyfnod bywiog, a does dim amheuaeth am hynny. Mae pum mlynedd yn wahanol, mae'n rhaid i ni deilwra'r hyn rydym yn ei wneud fel llywodraeth dros gyfnod o bum mlynedd."\nSunday Politics Wales, BBC One Wales, 27 Medi 11:00


Beth yw Cristion? (erthygl hirach)\nEr fod Cymru’n cael ei chydnabod bellach fel gwlad sydd yn mynd yn gynyddol seciwlar a materol eto mae dros hanner y boblogaeth yn dal i ddatgan eu bod yn Gristnogion. Wedi dweud hyn, llai na deg y cant sy’n mynychu unrhyw fath o le o addoliad Cristnogol ar y Sul – boed yn gapel neu’n eglwys. Felly y cwestiwn sydd yn codi yw beth a olyga bron hanner y boblogaeth o’u galw eu hunain yn Gristnogion? Sut mae nhw’n deall y gair “Cristion” a pham eu bod yn disgrifio eu hunain fel Cristnogion? Mae’n amlwg bod yna amwysedd neu ddiffyg eglurder.\nAmlygwyd hyn mewn ffordd ddigon cyhoeddus pan wnaeth David Cameron, oedd yn brif weinidog ar y pryd, ddatganiad fod Prydain yn wlad Gristnogol. Cafwyd ymateb bywiog tu hwnt i hyn. Cawsom anffyddwyr yn ysgrifennu llythyrau i’r prif bapurau yn achwyn, ac eraill yn mynd ati i amddiffyn y prif weinidog. Ond un peth ddaeth yn amlwg o’r holl drafodaeth oedd bod y gair “Cristion” yn cael ei ddefnyddio mewn gwahanol ffyrdd gan wahanol bobl. Mae’n amlwg bod yna gymysgwch mawr wrth geisio ateb y cwestiwn: Beth yw Cristion?\nAr ben hyn i gyd, dywedir wrthym ein bod yn byw mewn cymdeithas aml-grefyddol, ond does fawr o ddealltwriaeth o beth yw’r gwahaniaeth rhwng un grefydd a’r llall. Y farn boblogaidd yw bod y crefyddau i gyd yn debyg i’w gilydd, hynny yw, rydym i gyd yn dringo’r un mynydd i geisio Duw, ond yn mynd ar lwybrau gwahanol. Felly, beth yw Cristion mewn gwirionedd?\nDywedodd 58% o bobl eu bod yn Gristnogion yn y cyfrifiad diwethaf (2011)\nLlysenw a ddefnyddiwyd gyntaf tua 2000 o flynyddoedd yn Ôl yn ninas Antiochia oedd y gair “Cristion”.\nFe ddylai fod yn weddol amlwg fod bod yn Gristion yn gysylltiedig â Iesu Grist. Ond y cwestiwn allweddol yw beth yw’r cysylltiad rhwng Crist a’r Cristion? I bobl Antiochia roedd y “Cristionogion” yn ddisgyblion neu yn ddilynwyr agos i Iesu Grist. O ofyn beth yw Cristion i’r rhai sy’n honni bod yn Gristnogion heddiw fe geir atebion gwahanol:\nAteb llawer yw eu bod yn perthyn i wlad sydd wedi bod â thraddodiad a diwylliant Cristnogol. Yn sicr nid ydynt yn perthyn i’r crefyddau eraill sydd bellach yn ein plith. I lawer yn Lloegr mae’r berthynas â’r eglwys wladol, sydd wrth gwrs yn Gristnogol, yn bwysig. Mae’n amlwg mai yn y ffordd honno mae llawer yn defnyddio’r gair.\nMeddai eraill, mae angen mwy na hynny i fod yn Gristion. Cristion yw person sydd yn ceisio dilyn esiampl bywyd Iesu Grist. Gwelir Crist fel dyn da oedd yn mynd o gwmpas yn gwneud daioni, ac yn garedig a chymwynasgar. Cristion yw person sydd yn ceisio efelychu Iesu Grist yn hyn.\nEto, dywed eraill: Onid oes rhaid derbyn dysgeidiaeth Iesu Grist hefyd i fod yn y Gristion? Mae’n bosibl i berson o grefydd arall, neu ddim crefydd o gwbl, wneud rhyw ddaioni. Onid yw bod yn Gristion yn golygu derbyn yr hyn a ddysgodd Iesu Grist am Dduw ac am ddyn o ddifri?\nOnd na, meddai eraill eto. Os derbyniwn ei fod yn fab Duw onid yw hynny yn golygu y dylem ei addoli? Oni fyddai hyn yn golygu o leiaf ryw ymgais i fynd i gwrdd gydag eraill sydd yn credu’r un peth i gyd-addoli mewn capel neu eglwys?\nEr eu bod yn swnio’n annhebyg, mae yn y pedwar ateb uchod debygrwydd. Mae’r pwyslais i gyd ar beth rydym ni’n ei wneud. Dilyn diwylliant, dilyn esiampl, dilyn dysgeidiaeth neu fynd i addoli. Hynny yw, yr hyn a wnawn ni sydd yn cyfri. Ond yn nhuudalennau’r Beibl cawn olwg wahanol ar bethau.\n‘I ddeall beth yw Cristion rhaid mynd at eiriau Iesu a’r rhai oedd gydag ef.’\nUn a gafodd gwmni Iesu Grist fel un o’i brif ddisgyblion am dros dair blynedd oedd Pedr. Wedi i Iesu adael y ddaear ysgrifennodd Pedr lythyron at y Cristnogion newydd i geisio eu hannog a’u dysgu sut beth yw hi i fod yn Gristion. Yr hyn sy’n drawiadol yw ei bwyslais, nid ar beth sydd yn rhaid i rywun ei wneud i ddod yn Gristion ond yn hytrach ar beth oedd yn rhaid i Iesu ei wneud gyntaf.\nA beth oedd yn rhaid i Iesu ei wneud?\nMae’n crybwyll hyn dair gwaith yn y bennod gyntaf o’i lythyr cyntaf. Cristion, meddai, yw person sydd wedi ei ‘daenellu a’i waed ef’ sef gwaed Iesu Grist. Yna disgrifia’r Cristion fel un sydd wedi ei brynu ‘â gwaed gwerthfawr Un oedd fel oen di-fai a di-nam, sef Crist’. Ac yna mae’n sôn am ‘y dioddefiadau oedd i ddod i ran Crist’. Mae Pedr yn dweud wrthym yn ddigon clir fod cysylltiad pendant rhwng bod yn Gristion a’r ffaith fod Iesu Grist wedi dioddef. Rhaid i ni, felly, wybod a deall rhywbeth am y dioddefaint hwnnw er mwyn deall beth yw Cristion.\nNi ddylai’r pwyslais ar ddioddefaint Crist fod yn gymaint o syndod i ni, wedi’r cyfan y groes sydd wedi bod yn brif symbol Cristnogaeth drwy’r canrifoedd. Eto mae’n syndod mor hawdd yw hi i ni heddiw golli golwg ar hyn.\nMae’r Beibl yn dysgu fod y berthynas rhwng Duw a’r ddynoliaeth wedi ei chwalu pan wnaeth Adda ac Efa anufuddhau a gwrando ar y diafol (angel drygioni). Mae hwn yn ddigwyddiad hanesyddol a ddigwyddodd yng ngardd Eden pan gymerodd y diafol ffurf neidr a gwelwn ganlyniadau hyn heddiw.\nWrth droi at y Beibl mae dioddefaint Crist yn gwbl ganolog. Mae Pedr hyd yn oed yn tynnu ein sylw at hyn drwy ddangos fel yr oedd y proffwydi yn son am y dioddefaint ganrifoedd cyn geni Iesu: ‘Holi yr oeddent at ba amser neu amgylchiadau yr oedd Ysbryd Crist o’u mewn yn cyfeirio, wrth dystiolaethu ymlaen llaw i’r dioddefiadau oedd i ddod i ran Crist, ac i’w canlyniadau gogoneddus.’ (1 Pedr 1:11)\nYn wir ar gychwyn y Beibl cawn wybod y bydd yn rhaid i Iesu ddioddef fel y gall Duw achub y ddynoliaeth o’u gwrthryfel a’i ganlyniadau. Mae Duw yn dweud wrth y diafol sydd ar ffurf sarff “bydd ef yn ysigo dy ben di, a thithau’n ysigo’i sawdl ef.” (Genesis 3.15) Yr Un fydd yn ysigo pen y diafol yw Iesu Grist, ac er y bydd yn ennill maddeuant i’w bobl bydd hyn yn achosi dioddefaint iddo ef (ei sawdl).\nGwelwn yr un peth gan y proffwyd Eseia wrth iddo ddisgrifio’r Meseia (sef Iesu) fel gwas sy’n dioddef: ‘Ond archollwyd ef am ein troseddau ni, a’i ddryllio am ein camweddau ni; roedd pris ein heddwch ni arno ef, a thrwy ei gleisiau ef y cawsom ni iachâd.’ (Eseia 53:5)\nAc wrth ddod at hanes bywyd Iesu Grist yn y Testament Newydd ni allwn ond gweld ei fywyd fel rhyw ‘crescendo’ o ddioddefaint.\nRoedd elfen o ddioddef yn y ffaith fod Iesu wedi dod i’r byd yma o gwbl: ‘O’i gael ar ddull fel dyn, fe’i darostyngodd ei hun’ (Philipiaid 2:8). Mae’r Beibl yn dysgu fod Iesu, oedd yn Dduw, wedi dod yn ddyn ac felly roedd cyfyngu yn digwydd - cyfyngu o Dduwdod i berson mewn cnawd; un sy’n hollbresennol yn cyfyngu ei hun i un lle daearyddol; un oedd yn hollalluog yn cyfyngu ei hun i gryfder corff dynol; un oedd yn hollwybodol yn cyfyngu ei hun i gael ei ddysgu fel plentyn. Yna ar ben hynny, y boen fyddai yn dod yn sgîl y ffaith fod un perffaith yn gorfod dod i fyw i ganol byd o bechod a drygioni. Mae’n anodd i ni ddychmygu hyn, ond roedd elfen fawr o ddioddef yn hyn.\nCafodd Crist hefyd brofiadau cynnar anodd. Tra oedd yn faban yn y groth, bu’n rhaid i Mair, ei fam, deithio o Nasareth i Fethlehem. Nid taith hawdd yn y dyddiau hynny i wraig feichiog ac fe fyddai Mair yn sicr wedi dioddef. Yn ôl meddygaeth fodern byddai’r baban yn y groth wedi cyd-ddioddef gyda’r fam yn y profiad. Yna, cyn iddo droi’n ddwy oed, cawn ef gyda’i rieni yn gorfod dianc i’r Aifft fel ffoadur oherwydd bygythiad y brenin Herod i ladd pob plentyn dan ddwyflwydd oed. ‘Yna cododd Joseff, a chymerodd y plentyn a’i fam gydag ef liw nos, ac ymadael i’r Aifft’ (Mathew 2:14). Dychmygwch y daith drwy anialwch Sinai a’r holl boen fyddai yn dod yn sgîl hynny i blentyn ifanc.\nYn ystod ei fywyd bu raid iddo hefyd wynebu holl brofiadau bywyd sydd yn aml yn cynnwys elfen o ddioddef megis newyn, syched, bod yn ddigartref a thristwch. Profodd dristwch, er enghraifft, pan glywodd am farwolaeth Lasarus ei ffrind. Erbyn iddo gyrraedd roedd chwiorydd Lasarus, Mair a Martha, eisoes yn galaru ac yna wrth i Iesu gwrdd â Mair darllenwn: ‘Wrth ei gweld hi’n wylo, a’r Iddewon oedd wedi dod gyda hi hwythau’n wylo, cynhyrfwyd ysbryd Iesu gan deimlad dwys, “Ble’r ydych wedi ei roi i orwedd?” gofynnodd. “Tyrd i weld, syr,” meddant wrtho. Torrodd Iesu i wylo.’ (Ioan 11:33-35) Gwelwn yn glir ei fod wedi dioddef yr un profiadau bywyd a ddaw yn aml i’n rhan ninnau.\nRhaid oedd iddo hefyd wynebu gwrthwynebiad ac erledigaeth gan sefydliad crefyddol ei ddydd oherwydd iddo honni ei fod yn Fab Duw. Er ei fod yn dod at y genedl oedd wedi profi gymaint o bethau da gan Dduw nid oeddent yn barod i’w dderbyn. ‘Daeth i’w gynefin ei hun, ac ni dderbyniodd ei bobl ei hun mohono.’(Ioan 1:11) Amlygir ei boen a’i ddioddef wrth ddelio â hynny pan wylodd dros Jerwsalem (y brif ddinas) wrth agosáu ati cyn ei groeshoeliad. ‘Pan ddaeth yn agos a gweld y ddinas, wylodd drosti gan ddweud, “Pe bait tithau, y dydd hwn, wedi adnabod ffordd tangnefedd - ond na, fe’i cuddiwyd rhag dy lygaid. Oherwydd daw arnat ddyddiau pan fydd dy elynion yn codi clawdd yn dy erbyn, ac yn dy amgylchynu ac yn gwasgu arnat o bob tu. Fe’th ddymchwelant hyd dy seiliau, ti a’th blant o’th fewn; ni adawant faen ar faen ynot ti, oherwydd dy fod heb adnabod yr amser pan ymwelwyd â thi.” ’ (Luc19: 41-44) Cafodd y geiriau yma eu gwireddu yn drychinebus o real yn fuan wedyn yn 70 O.C gan ymosodiad y Rhufeiniaid.\nDaeth yn gyson dan ymosodiad o gyfeiriad y diafol. Cawn hanes ei demtasiwn, ar ddechrau ei weinidogaeth, dros ddeugain niwrnod yn yr anialwch. ‘Yna arweiniwyd Iesu i’r anialwch gan yr Ysbryd, i gael ei demtio gan y diafol.’ (Mathew 4:1) Nes ymlaen daw wyneb yn wyneb ag ysbrydion aflan sy’n ei herio. Cawn un achlysur yn y synagog yng Nghapernaum ‘Yn eu synagog yr oedd dyn ag ysbryd aflan ynddo. Gwaeddodd hwnnw, gan ddweud, “Beth sydd a fynni di â ni, Iesu o Nasareth? A wyt ti wedi dod i’n difetha ni? Mi wn pwy wyt ti – Sanct Duw.” Ceryddodd Iesu ef a’r geiriau: “Taw, a dos allan ohono.” ’(Marc 1:23-25)\nGwelwn hefyd ei ddioddef gan ei fod yn gorfod byw ei fywyd yn rhagweld ei farwolaeth, neu i fod yn fwy cywir, ei lofruddiaeth. Wrth siarad ar dri achlysur gwahanol am fynd i Jerwsalem cyfeiria at y ffaith ei fod yn mynd i gael ei ladd (gweler dyfyniad o Mathew 16). Rydym yn siwr o fod yn falch na wyddom sut y daw ein bywyd i ben. Ond gwyddai ef. Daw hyn i binacl yng ngardd Gethsemane lle cawn ef yn gweddïo ar ei Dad am yr hyn sydd o’i flaen – mae’r profiad yn un mor ddirdynnol nes bod ei chwys yn ddafnau gwaed. Cyflwr y mae meddygon heddiw yn ei gydnabod a ddaw o straen ofnadwy. ‘Yna ymneilltuodd Iesu oddi wrthynt tuag ergyd carreg, a chan benlinio dechreuodd weddïo gan ddweud, “O Dad, os wyt ti’n fodlon, cymer y cwpan hwn oddi wrthyf, Ond gwneler dy ewyllys di, nid fy ewyllys i.” Ac ymddangosodd angel o’r nef iddo, a’i gyfnerthu. Gan gymaint ei ing, yr oedd yn gweddïo’n ddwysach, ac yr oedd ei chwys fel dafnau o waed yn diferu ar y ddaear.’ (Luc 22: 41-44)\nYna mae’n cael ei fradychu gan ei ffrind; ei garcharu, ei groesholi a’i gam-drin gan filwyr Rhufeinig. Poerir arno, fe’i gwawdir, caiff goron ddrain ar ei ben; rhaid cario croes o bren drwy’r ddinas. Caiff ei hoelio i’r pren a hongian yno gan sychedu, derbyn gwawd creulon a marw yn y ffordd fwyaf cyhoeddus ac ofnadwy. Ac ar ben hynny rhaid delio â methiant y disgyblion i aros gydag ef. Roedd hyd yn oed Pedr yn gwadu ei adnabod.\nYna’n olaf cawn y gri o’r groes pan mae’n dweud ‘Fy Nuw, fy Nuw, pam yr wyt wedi fy ngadael?’ (Mathew 27: 46) Mae Iesu yma yn profi’r unigrwydd o gael ei wrthod gan ei Dad nefol. Dyma uchafbwynt y dioddefaint, lle mae’r berthynas berffaith ac agos rhyngddo a’i Dad yn cael ei chwalu. Fel y dywed un awdur – cafodd Iesu ‘ei daro â chleddyf ei Dad’.\nDyna felly ddioddefaint Iesu Grist.\nGwelwn Iesu yn siarad am ei ddioddefaint yn y swper olaf cyn ei farw lle mae’n torri’r bara ac yn dweud wrth ei ddisgyblion: “Hwn yw fy nghorff, sy’n cael ei roi er eich mwyn chwi; gwnewch hyn er cof amdanaf.” (Luc 22:19)\nMae’n amlwg fod Iesu yn gweld ei farwolaeth a’i ddioddefaint fel mwy nag esiampl i’w dilyn.\nGwelwn fod dioddefaint Crist yn codi cwestiynau mawr am rai o’r syniadau o beth yw Cristion heddiw.\nOs yw Cristion yn berson sydd yn perthyn i, neu’n dilyn diwylliant arbennig, pam oedd yn rhaid i Grist ddioddef fel hyn?\nOs mai dilyn esiampl Iesu Grist yw bod yn Gristion - pam y dioddef?\nOs mai derbyn dysgeidiaeth Iesu Grist yw bod yn Gristion - pam bu rhaid i Iesu farw?\nAc os mai mynd i gapel neu eglwys nawr ac yn y man yw bod yn Gristion - pam oedd yn rhaid i Iesu ddioddef o gwbl?\nDyma’r cwestiynau sydd yn rhaid i bawb sy’n galw eu hunain yn Gristion ei wynebu - dyma hefyd y gwirionedd sydd yn rhaid i bob un ohonom ymateb iddo.\nNi fedrwn ddeall beth yw Cristion heb i ni ddeall dioddefaint Iesu - mae Iesu yn gwneud hyn yn amlwg iawn i ni.\nPam oedd yn rhaid i Iesu ddioddef?\nNi allwn wneud yn well na gadael i Iesu ateb y cwestiwn trosom. Sut oedd ef yn gweld pethau? Sut oedd ef yn deall natur ei waith? Sut roedd ef yn deall ei ddioddefaint a’i farwolaeth?\nDyma ei eiriau:\n‘Daeth Mab y Dyn i geisio ac achub y colledig.’ (Luc 19: 10)\nMewn man arall mae’n datgan ei fod wedi dod ‘i roi ei einioes (bywyd) yn bridwerth (taliad) dros lawer.’ (Marc 10: 45)\nMae Iesu’n dweud nad i ddangos i bobl ffordd o achubiaeth y daeth ond i’w chyflawni drostynt.\nPam roedd hyn yn angenrheidiol?\nTrwy ei ddioddefaint daeth yn bont rhyngom ni a Duw.\nNid i ddangos y ffordd at Dduw y daeth Iesu, ond i fod y ffordd at Dduw.\nOherwydd ein drygioni a’n cyflwr pechadurus ni - mae llygredd yn rhan o bob un ohonom. Dyma’r llygredd sydd yn atgas yng ngolwg Duw - ac yn fur rhwng Duw a phobl. Dyna pam ein bod ar goll ac mewn gwrthryfel yn erbyn Duw.\nNid ydym mewn perthynas gyda Duw gan ei fod ef yn berffaith a’n bod ni yn ddrygionus.\nMae pob un ohonom wedi torri ei ddeddf berffaith a gwelwn effeithiau hyn heddiw yn y byd a’n bywyd personol.\nDyma’r pechod sydd yn ein rhwystro rhag cyflawni y peth mwyaf pwysig sef cael perthynas iawn â Duw. Ond, hefyd, dyma’r pechod un dydd fydd yn dwyn ei gyflog, oherwydd ‘y mae pechod yn talu cyflog, sef marwolaeth.’ (Rhufeiniaid 6: 23) Marwolaeth y corff a chosb am byth yw haeddiant pob person sydd wedi torri cyfraith Duw. Dod wnaeth Iesu Grist i’n hachub oddi wrth hyn i gyd.\nNid esiampl i ni ei dilyn sydd ei angen arnom - fedrwn ni byth ddilyn esiampl Iesu. Rhaid oedd cael rhywun i gymryd ein cosb yn ein lle.\nNid peth bach yw cyflawni hyn ond peth mawr - yn wir mor fawr fel bod yn rhaid wrth ollwng gwaed i’w gyflawni. Heb ollwng gwaed nid oes maddeuant ac mae cyfiawnder Duw yn hawlio hyn. Er mwyn ceisio dangos difrifoldeb pechod yn nyddiau’r Hen Destament cawn Dduw yn gosod i lawr drefn o aberthau drud i sicrhau maddeuant am bechod. Cysgod oedd aberthau’r Hen Destament i ddysgu a pharatoi ar gyfer yr aberth mawr oedd i ddod, sef bod mab Duw, Iesu Grist ei hun, i ddod i fod yn aberth.\nYn yr hen destament roedd rhaid i'r bobl roi aberth rheolaidd - golygai hynny fod ŵyn ac anifeiliaid yn cael eu lladd. Roedd Duw trwy hyn yn argraffu ar feddyliau’r Iddewon mor ddifrifol oedd pechod ac nid ar chwarae bach mae ei faddau.\nDyma oedd datganiad dyn o’r enw Ioan wrth i Grist ddod ato i gael ei fedyddio ‘Dyma Oen Duw, sy’n cymryd ymaith bechod y byd!’ ( Ioan 1: 29)\nMae’r un sydd i gyflawni’r gwir aberth wedi dod – a dyma fe. Er mwyn ein hachub ni felly rhaid oedd i Iesu Grist ddioddef ac aberthu ei fywyd trosom ar y groes. Dyna bris ein hachub.\n‘Gwyddoch nad â phethau llygradwy, arian neu aur, y prynwyd i chwi ryddid oddi wrth yr ymarweddiad ofer a etifeddwyd gennych, ond â gwaed gwerthfawr Un oedd fel oen di-fai a di-nam, sef Crist.’ (1 Pedr 1: 18-19)\nBeth yw’n hymateb ni?\nSut dylem ni ymateb i hyn i gyd? Cawn oleuni wrth edrych ar y ffordd y mae Cymry yn y gorffennol wedi cofnodi eu hymateb, fel rhai o’n hemynwyr:\n‘Pa galon mor galed na thodd’ yw ymateb un, wedi disgrifio dioddefaint Crist yng ngardd Gethsemane ac ar y groes.\n‘O! Annwyl Arglwydd Iesu, Boed grym dy gariad pur Yn torri ’nghalon galed Wrth gofio am dy gur’ yw ymateb un arall.\nGwelwn ymateb tebyg gan un o’r troseddwyr a gafodd ei groeshoelio gyda Iesu. Wrth sylweddoli ei fod yn marw yn haeddianol am ei ddrygioni mae’n taflu ei hunan ar drugaredd Iesu:\n‘Yr oedd un o’r troseddwyr ar ei groes yn ei gablu gan ddweud, “Onid ti yw’r Meseia? Achub dy hun a ninnau.” Ond atebodd y llall, a’i geryddu: “Onid oes arnat ofn Duw, a thithau dan yr un ddedfryd? I ni, y mae hynny’n gyfiawn, oherwydd haeddiant ein gweithredoedd sy’n dod inni. Ond ni wnaeth hwn ddim o’i le.” ‘\nYna dywedodd, “Iesu, cofia fi pan ddoi i’th deyrnas.” (Luc 23: 41-43)\nSylwn nad gwneud rhywbeth yw’r cam cyntaf pan ddaw rhywun yn Gristion. Yn hytrach mae rhywbeth yn digwydd iddynt wrth iddynt sylwi a deall pam fod Iesu Grist wedi marw drostynt.\nNi wnant ddim ond fe ddigwydd rhywbeth iddyn nhw.\nMae Pedr yn disgrifio’r Cristion fel hyn: Yr ydych yn ei garu ef (Iesu), er na welsoch mohono; ac am eich bod yn awr yn credu ynddo heb ei weld, yr ydych yn gorfoleddu â llawenydd anhraethadwy a gogoneddus wrth i chwi fedi ffrwyth eich ffydd, sef iachawdwriaeth eich eneidiau. 1 Pedr 1:8-9\nSylwch ar y pwyslais ar edrych ar Iesu a’i garu.\nHynny yw, i ddod yn Gristion mae’n rhaid i rhywun ddod i bwynt o gydnabod ei angen. Mae’n sylweddoli fod Iesu wedi gwneud rhywbeth rhyfeddol drosto ac yn cydnabod na allai byth achub ei hunan na thalu’r pris am ei ddrygioni i Dduw.\nPan ddaw i sylweddoli ei gyflwr drygionus mae’n gorfod cydnabod fod Iesu Grist wedi gwneud y cwbl i sicrhau bod maddeuant ar gael ac felly mae’n taflu ei hunan ar ei drugaredd - ‘Iesu, cofia fi pan ddoi i’th deyrnas’.\nMae’n dangos edifeirwch, sef tristwch dros ei fethiant, a’r awydd i fod yn wahanol. Mae’n credu yn Iesu Grist, mab Duw. Mae’n dod yn ddisgybl sydd am ei addoli a’i wasanaethu.\nNid yw’r Cristion yn dilyn Iesu er mwyn derbyn maddeuant - yn hytrach mae’n dilyn Iesu oherwydd ei fod wedi derbyn maddeuant.\nPlygu, Credu, Gwasanaethu.\nY cwestiwn felly, fel y gwelsom, yw nid beth sydd yn rhaid i ni ei wneud i fod yn Gristnogion, ond, yn gyntaf, beth oedd yn rhaid i Iesu Grist ei hun ei wneud trosom ni. Ac yna ninnau yn ymateb i hynny drwy ddisgyn ar ein bai, troi ac estyn allan mewn ffydd at Iesu. Onid yw hyn yn gwneud synnwyr o ddioddefaint Crist? Gellir dweud mai Cristion, felly, yw person sydd wedi plygu gan ddiolch i Dduw am ddanfon Iesu Grist i’r byd i ddioddef ac i farw yn ei le. Mae’n edifar am ei orffennol di-gred ac yn cyflwyno gweddill ei fywyd i wasanaethu Iesu Grist, Mab Duw.\nYsgrifennwyd gan Gwynn Williams\nAm flynyddoedd roeddwn wedi ceisio byw i ennill ffafr Duw. Doedd gen i ddim sicrwydd fod Duw yn fy nerbyn ac roedd i weld mor bell i ffwrdd. Roeddwn yn gwybod fod Duw yn real ond roeddwn hefyd yn gwybod nad oedd fy mywyd yn ddigon da. Yna daeth pob dim yn glir. Gwelais fod Iesu wedi byw’r bywyd na allwn i ei fyw a’i fod wedi dioddef a marw yn fy lle. Am y tro cyntaf fe wnes siarad gyda Iesu - dim ond gweddi syml ac onest yn cyfaddef fy methiant ac yn gofyn am faddeuant. Mae wedi newid fy mywyd yn llwyr - rwyf bellach mewn perthynas gyda Duw, yr un am creodd. A hynny i gyd oherwydd beth wnaeth Iesu drosof fi. Steffan, Cristion, Bangor\nCwestiynau i’w hystyred\nBeth yw’r peryglon o droi at draddodiad neu ddiwylliant i ddarganfod beth yw dysgeidiaeth person real fel Iesu?\nYdym ni yng Nghymru wedi bod yn euog o geisio ‘newid’ neges Iesu?\nYm mha ffyrdd y gwnaeth Iesu ddioddef?\nMae Iesu yn amlwg yn credu fod rheswm am ei ddioddefaint - beth oedd hwn?\nFyddech chi yn disgrifio y byd heddiw fel da neu ddrwg?\n'Mae pob drygioni angen ei gosbi’ - beth yw eich barn am y gosodiad yma?\nPa effaith fyddai dod i adnabod dy grewr yn ei gael arnat ti?\nDarllen Effesiaid 2:1-10 (Y Beibl) lle mae Paul yn disgrifio beth sydd wedi digwydd i berson pan fydd yn dod yn Gristion. Drwy ddefnyddio’r darn yma a’r adnodau o’r llyfr hwn, ceisia esbonio beth yw Cristion yn dy eiriau dy hun.\nSut fedrwn ni ddarganfod a yw geiriau Iesu yn wir a’i peidio?\nAm gymorth pellach, neu i drafod rhywbeth yr ydych wedi ei ddarllen yn y llyfr hwn, cysylltwch gyda ni\nPam ein bod yn dioddef?


Gofyn i bobl mewn grwpiau blaenoriaeth brechlyn 1 i 3 i gysylltu â gwasanaethau iechyd ynghylch apwyntiadau brechlyn cyntaf - Bwrdd Iechyd Prifysgol Hywel Dda\n› Gofyn i bobl mewn grwpiau blaenoriaeth brechlyn 1 i 3 i gysylltu â gwasanaethau iechyd ynghylch apwyntiadau brechlyn cyntaf\nGyda phwy i gysylltu:\n• Grŵp blaenoriaeth 1 - staff cartrefi gofal - cysylltwch â 0300 303 8322 * neu e-bostiwch eich enw, teitl swydd a sefydliad, rhif ffôn symudol a'r ganolfan frechu dorfol agosaf at COVIDenquiries.hdd@wales.nhs.uk\n• Grŵp blaenoriaeth 2 - staff iechyd a gofal cymdeithasol rheng flaen - e-bostiwch eich enw, teitl swydd a sefydliad, rhif ffôn symudol a'r ganolfan frechu dorfol agosaf at COVIDenquiries.hdd@wales.nhs.uk\n• Grŵp blaenoriaeth 2 - pobl 80 oed a hŷn - cysylltwch â'ch meddygfa yn uniongyrchol.\n• Grŵp blaenoriaeth 3 - pobl 75 i 79 oed - ffoniwch 0300 303 8322* neu e-bostiwch COVIDenquiries.hdd@wales.nhs.uk\nMae'r gwasanaethau iechyd yn cael eu boddi gan alwadau, e-byst a negeseuon cyfryngau cymdeithasol gan y cyhoedd sy'n ymholi am y brechlyn. Os nad ydych yn un o'r grwpiau blaenoriaeth a restrir uchod, peidiwch â chysylltu â'r bwrdd iechyd neu'ch meddyg teulu ynglŷn â'r brechlyn ar yr adeg hon.\nDywedodd Steve Moore, Prif Weithredwr Bwrdd Iechyd Prifysgol Hywel Dda: “Rydym yn hyderus y bydd pawb yng ngrwpiau blaenoriaeth 1 i 4 yn cael cynnig brechlyn erbyn dydd Llun 15 Chwefror diolch i ymdrechion anhygoel timau brechu ledled Sir Gaerfyrddin, Ceredigion a Sir Benfro.\n“Fodd bynnag, mae pobl yn newid rhifau ffôn neu'n symud i dŷ newydd ac efallai na fyddant bob amser yn diweddaru eu manylion cyswllt gyda'r gwasanaethau iechyd. Dyma pam rydyn ni am wneud yn hollol siŵr nad oes unrhyw un wedi colli apwyntiad i gael eu brechu. ”\n* Mae llinellau ffôn ar agor o ddydd Llun i ddydd Gwener rhwng 9am a 5pm, dydd Sadwrn 6 Chwefror yn unig rhwng 10am a 4pm, a dydd Sul 7 Chwefror yn unig rhwng 10am a 3pm.


Y Diweddaraf am Rasys Nos Galan 2020\nHafan > Newyddion > 2020 > Y Diweddaraf am Rasys Nos Galan 2020\nRydyn ni wedi derbyn nifer o negeseuon yn gofyn a fyddwn ni'n cynnalachlysur Rasys Nos Galan eleni oherwydd pandemig Covid-19. Er bod 5 mistan Nos Galan, byddai'r gwaith cynllunio ar gyfer Rasys Nos Galan fel arferyn dod i ben erbyn yr adeg hon o'r flwyddyn, gyda'r cyfnod cofrestru'ndechrau ym mis Medi, sydd bellach ddim ond 5 wythnos i ffwrdd.\nBydd Pwyllgor trefnu Nos Galan yn cyfarfod o bell dros yr wythnosaunesaf i adolygu'r sefyllfa ddiweddaraf, ac mae'n debygol y caiffpenderfyniad terfynol ei wneud o ran cynnal neu ganslo'r achlysur erbyncanol mis Medi. Bydd hyn yn dibynnu ar gyngor gan Iechyd CyhoeddusCymru. Serch hynny, rhaid inni eich sicrhau mai iechyd a lles ein trigoliona'n hymwelwyr yw'r flaenoriaeth i ni. Oherwydd hynny, mae'n debyg iawnna fyddwn ni'n cynnal yr achlysur eleni. Rydyn ni'n deall y byddwch chi,fel Aelodau'r Pwyllgor, yn siomedig iawn os caiff yr achlysur ei ganslo.Serch hynny, rhaid i ni sicrhau bod ein penderfyniad terfynol yn cadw eintrigolion a'n hymwelwyr yn iach ac yn ddiogel.\nY Cynghorydd Andrew MorganArweinydd y Cyngor\nY Cynghorydd Ann CrimmingsCadeirydd Pwyllgor Nos Galan


Mae’n well siarad â’ch gilydd am sut hoffech gael trefn ar eich arian ar y cyd, yn hytrach na gadael i’ch cyn bartner ddarganfod eich bod wedi cau cyfrifon.\nDylech hefyd feddwl am effaith unrhyw ddyled ar y cyd ar eich graddiad credyd personol. Mae hyn oherwydd fod sgôr credyd da yn golygu y byddwch yn fwy tebygol o gael cynigion rhatach wrth ymgeisio am gredyd.\nRheswm arall i wirio eich sgôr yw oherwydd byddwch yn gallu gweld sut rydych wedi’ch ‘cysylltu’n ariannol’. Mae hyn oherwydd pan fyddwch yn agor cyfrif ar y cyd, cewch eich ‘cyd-sgorio’ a dewch eich graddiadau credyd yn gysylltiedig hefyd.\nCeisiwch gytuno gyda’ch cyn bartner ar beth hoffech wneud gyda chyfrif(-on) banc ar y cyd.\nOs na allwch gytuno, mae cyfryngu (defnyddio trydydd parti amhleidiol) yn aml yn ffordd dda o ddatrys y materion ymarferol hyn.\nNewid sut mae’r cyfrif wedi ei sefydlu – fel bod yn rhaid i chi eich dau gytuno i gymryd unrhyw arian allan neu gynyddu terfynau gorddrafft.\nRhewi’r cyfrif fel mesur pan fetho popeth arall os ydych yn poeni y bydd eich cyn bartner yn tynnu arian allan. Cofiwch, er y gall un ohonoch ofyn i’r banc rewi cyfrif, fel arfer bydd angen i chi’ch dau lofnodi llythyr i’w ‘ddad-rewi’. Ystyriwch hefyd unrhyw anawsterau y gallech wynebu os oes gennych Ddebydau Uniongyrchol neu archebion sefydlog yn dod allan o’r cyfrif neu os ydych yn gwneud taliadau rheolaidd – er enghraifft eich morgais neu rent, biliau, neu siopa bwyd.\nCau’r cyfrif, os nad oes llawer o arian ynddo neu os na fyddwch yn ei ddefnyddio yn y dyfodol. Mae’n rhaid i chi’ch dau gytuno – fel arfer yn ysgrifenedig – i gau cyfrif ar y cyd. Ni fyddwch yn gallu gwneud hyn nes bydd unrhyw orddrafft wedi ei dalu.\nOs ydych chi’n gwahanu o’ch partner, mae arian mewn cyfrif ar y cyd yn perthyn i’r sawl a’i talodd i mewn.\nFodd bynnag, gall fod yn anodd profi eich bod yn berchen ar yr arian mewn cyfrif ar y cyd os nad ydych yn talu arian i mewn iddo.\nMae rhaid i chi ddangos mai bwriad clir y cyfrif ar y cyd oedd cael cyfrif cyffredinol y gallai’r naill unigolyn ei ddefnyddio.\nOs gallech ddangos eich bod wedi talu mwy o arian i mewn, gallech hawlio cyfran anghyfartal o’r arian yn y cyfrif.\nOs ydych yn gwahanu wedi byw gyda’ch gilydd, fe dybir bod arian sydd gennych mewn cyfrifon ar y cyd ar gyfer biliau’r cartref neu debyg yn perthyn i chi’ch dau mewn cyfrannau cyfartal.\nGall sut rydych yn mynd ati i rannu’ch cynilion ddibynnu ar y math o gyfrif sydd gennych.\nEdrychwch ar ein canllaw Rhannu buddsoddiadau a chynilion pan fyddwch chi’n gwahanu os oeddech yn cyd-fyw\nNodwch ddarlleniadau’r mesuryddion ar gyfer nwy a thrydan os yw’ch cyn-bartner yn symud allan – fel na chodir arian ar y person sy’n symud allan am ynni nad ydynt wedi ei ddefnyddio.


Dewch i ddarganfod Ceredigon ar gefn ceffyl. Mae rhwydwaith o lonydd a llwybrau tawel i'w mwynhau: llwybrau trwy'r coedwigoedd, ar hyd glannau afonydd, llwybrau cefn gwlad a sawl trywydd lle bu'r porthmyn gynt yn gyrru gwartheg a defaid ar draws mynydd agored.\nRhwydwaith o lwybrau ceffyl ar draws Ceredigion\nLawrlwyth eich copi PDF o lyfryn Ceredigion ar Gefn Ceffyl i gael mapiau a disgrifiadau o ddwsin o lwybrau wedi eu harwyddo ar gyfer marchogaeth, ynghyd â llwybyr llinellol 78 milltir (126km) o ogledd Ceredigion i ddyffryn yr afon Teifi yn y de, gan groesi dyffrynnoedd Rheidol, Ystwyth ac Aeron a'r Mynydd Bach.\nMae man cychwyn y llwybyr llinellol de-gogledd yn cysylltu â'r rhwydwaith llwybrau marchogaeth Prydeinig (National Bridleroute Network) trwy lwybr marchogaeth Tywysog Llewelyn rhwng gororau Lloegr, Mynyddoedd y Cambria a thraethau braf arfordir Ceredigion.\nMae Llwybr Ystwyth rhwng Aberystwyth a Thregaron hefyd yn lwybr llinellol gyda rhannau'n addas ar gyfer marchogaeth. Mae'n cysylltu hefyd gyda teithiau cylchol yn Llanilar (taith 2 yn y llyfryn) a Trawsgoed (taith 7 yn y llyfryn).\nMae'r teithiau yma'n addas ar gyfer unrhyw geffyl a farchogir yn rheolaidd, ac maent yn amrywio o daith 6 milltir (9km) ar hyd lonydd tawel a llwybrau ymyl cael yn ardal Penbryn (taith 10 yn y llyfryn) i daith gylchol 21 milltir (34km) sy'n cynnwys tamed ar hyd hen drac rheilffordd a llethrau i fyny i'r cefnau bryniog rhwng dyffrynnoed Rheidol ac Ystwyth. Mae sawl taith yn cynnig opsiynau i gwtogi neu ymestyn y daith, ac yn crybwyll linciau i deithiau eraill a ddisgrifir yn y llyfryn.\nWeithiau mae gwaith cynnal a chadw yn cael ei wenud ar rai o'r llwybrau. Gwiriwch nad oes llwybrau ar gau cyn cychwyn ar eich taith.\nMae'r grŵp yn trefnu Ceredigion Bridleways Group yn trefnu teithiau hwyl ar gefn ceffyl, ac mae ganddynt wefan ddefnyddiol.


Ben 10 Dora Gemau am geffylau Kids rasio Mario Neidio Super Mario Barbie wisgo i fyny Ysbyty Bratz gwisgo i fyny Winx Winx a Bratz Clwb Winx Winx gwisgo i fyny Merched Rasio Rasio Beiciau Modur\nGêm Disgrifiad: Pa mor hyfryd yw i farchogaeth, yr awel yn eu gwallt ac yn cynyddu wrth i gyflymder gynyddu ceffyl. Arwyr y gêm yn gwybod hyn drostynt eu hunain. Bob diwrnod maent yn cymryd rhan yn y rasys. Pwy fydd yn ennill - chi sy'n penderfynu. Gwasgwch y bysellau saeth ag y bo'n bosibl ac nid ydynt yn colli neidiau.\nMy Little Pony: cosplay Derpy yn erbyn Chrysalis Gemau Bubble Neidio ceffylau Dora traeth glanhau 'N giwt cyfateb Dora Dora vs Monster Wrthwynebydd lori Ben 10 Ben 10 vs Rex champ lori Ben 10 vs peli cof estron Mario a Luigi dianc - 2 Mario bmx champ Super Mario: saethu, saethu! Papur Mario Byd Her Pêl-fasged Mario yn\nPa mor hyfryd yw i farchogaeth, yr awel yn eu gwallt ac yn cynyddu wrth i gyflymder gynyddu ceffyl. Arwyr y gêm yn gwybod hyn drostynt eu hunain. Bob diwrnod maent yn cymryd rhan yn y rasys.


Cymdeithas Amaethyddol Frenhinol Cymru’n edrych ymlaen at y dyfodol yn y Cyfarfod Cyffredinol Blynyddol - Royal Welsh Cymru\n“Tra bod y ddwy flynedd ddiwethaf wedi bod y rhai mwyaf heriol o’r holl flynyddoedd, edrychwn gyda brwdfrydedd eto yn awr ar ddod â normalrwydd yn ôl i’r digwyddiadau ac i rythm dyddiol y Gymdeithas.” meddai Mr John T Davies, Cadeirydd Bwrdd y Cyfarwyddwyr, yn ei anerchiad i’r aelodau yng Nghyfarfod Cyffredinol Blynyddol Cymdeithas Amaethyddol Frenhinol Cymru a gynhaliwyd ar 16 Mehefin 2022.\nYn cael ei gynnal gan Sir Nawdd eleni, Clwyd yng Nghoed Coch, cartref hyfryd Llywydd eleni, Mr Harry Fetherstonhaugh OBE FRAgS, edrychodd Cyfarfod Cyffredinol Blynyddol 2022 yn ôl ar yr hyn a fu’n flwyddyn fwy gobeithiol ers y pandemig, ac ymlaen at Sioe Frenhinol Cymru eleni, oedd ond ychydig wythnosau byr i ffwrdd.\nWrth fyfyrio ynghylch y flwyddyn ddiwethaf, meddai Mr John T Davies; “Mae’r flwyddyn 2021 wedi caniatáu inni’r cyfle i gychwyn ar y pontio tuag at y normal newydd ym mhob agwedd ar ein busnes ar ôl y pandemig. Daeth y camau bach cyntaf wrth ddod â phobl yn ôl i dir cysegredig Llanelwedd gyda’r Digwyddiad Ceffylau un-tro ym mis Medi, ynghyd â’r Cyfarfod Cyffredinol Blynyddol a’r cynulliad Gwobrwyo yn yr un mis.”\n“Cael a chael oedd y penderfyniad i redeg y Ffair Aeaf yn 2021 gydag ansicrwydd Covid yn parhau, ond y penderfyniad cywir er hynny. Caniataodd inni adennill ein hyder a’n gallu i redeg digwyddiadau mawr. Mae fy llongyfarchiadau diffuant yn mynd i dîm y Ffair Aeaf am wneud yn siŵr fod dychweliad y Ffair Aeaf yn llwyddiant ysgubol.”\nYng nghyfarfod y Cyngor fis Rhagfyr y llynedd, roedd y Gymdeithas yn ffodus o allu cyfarfod wyneb yn wyneb unwaith eto, gan adnewyddu cyfeillach a chyfeillgarwch wedi ysbaid o ddwy flynedd. Roedd yn ddiwrnod pwysig i’r Gymdeithas hefyd, wrth i Mr David Lewis, Cadeirydd y Cyngor, ymddeol ar ôl degawd yn swydd uchaf y Gymdeithas.\n“Mae cyfraniad Dai yn ymestyn ymhell y tu hwnt i’w swydd o fewn y Gymdeithas pan oedd yn ymddeol, gan ei fod wedi dal y tair swydd uchaf, fel Llywydd a Chadeirydd y Bwrdd yn ogystal. Wrth inni ddiolch i Mr David Lewis am ei gyfraniad a’i ymroddiad anfesuradwy i’r Gymdeithas mewn cymaint o wahanol ffyrdd, rwyf hefyd yn dymuno ychwanegu fy niolch personol am ei gefnogaeth gadarn a’i gyfeillgarwch amhrisiadwy trwy gydol fy amser fel Cadeirydd y Bwrdd.” meddai Mr John T Davies.\nMae gwyntoedd cyfnewidiadau yn parhau i mewn i 2022 wrth inni groesawu Mrs Nicola Davies i swydd etholedig Cadeirydd y Cyngor, ennyd hanesyddol o fewn y Gymdeithas gan mai hi yw’r wraig gyntaf i ymgymryd â’r swydd.\n“Mae Nicola wedi profi dros y degawdau ei bod hi’n dal buddiannau gorau’r Gymdeithas yn dynn o agos at ei chalon. Mae fy nymuniadau gorau diffuant iawn yn mynd i Nicola. Bydd hi’n cael ei chefnogi’n gadarn gan was angerddol arall i’r Gymdeithas, Mr Alwyn Rees, fel Is-Gadeirydd y Cyngor. Llongyfarchiadau i’r ddau ohonynt ar gael eu hethol i swydd uchel o fewn y Gymdeithas.”\nYn ei hanerchiad agoriadol i’r aelodau yn y Cyfarfod Cyffredinol Blynyddol, meddai Mrs Nicola Davies: “Mae cydbwyso disgwyliadau gyda realiti a chynnal cefnogaeth ein haelodau a’n cwsmeriaid yn her ac yn rhywbeth y byddwn ni i gyd yn rhan ohono o’n staff, aelodau a phwyllgorau i’r Cyngor a’r Bwrdd. Mae ein diolch yn mynd i bob un o’r rhain am eu cefnogaeth barhaus.”\n“Sut bynnag, fy nymuniad yw y bydd Cymdeithas Amaethyddol Frenhinol Cymru yn cofleidio ei rôl ymhellach wrth hyrwyddo Cymru wledig, ein treftadaeth, ein diwydiant amaethyddol a’n pobl, yn hen ac ieuanc.\nRydym mewn sefyllfa freintiedig iawn yn gymaint ag y gallwn fod yn gyfrwng ar gyfer newid, gan herio canfyddiadau ac annog sgyrsiau ac wrth wneud hynny gyrraedd allan nid yn unig at y rheini sy’n ymwybodol o’r hyn yr ydym yn ei wneud ond y rheini nad ydynt hefyd.”\nGan symud ymlaen at Sir Nawdd Clwyd, fe wnaeth Nicola y sylw: “Mae’r Gymdeithas hon wedi wynebu cyfnodau cythryblus yn y gorffennol a bydd eto yn y dyfodol ond mae Clwyd fel Sir Nawdd, dan arweiniad ein Llywydd, ein Llysgennad Lowri a’r pwyllgor wrth ei ochr, wedi dangos inni’r dycnwch, y dyfalbarhad a’r ymroddiad sydd ei angen i oroesi a ffynnu.”\nWrth annerch yr aelodau, diolchodd Mr Harry Fetherstonhaugh, Llywydd 2022, i’w wraig, Davina am ei chefnogaeth, ynghyd â thîm ehangach Clwyd am eu gwaith caled a’u cefnogaeth dros y ddwy flynedd ddiwethaf. Roedd y digwyddiad Tir Glas, a gynhaliwyd ar 12fed Mai yng Ngholeg Llysfasi, yn llwyddiant ysgubol. Mae diolch yn mynd i’r miloedd a ddaeth yno a’r cwmnïau a fu’n cynnal arddangosiadau, yn arddangos ac yn noddi’r digwyddiad.\nWrth edrych tuag ar y dyfodol, rhoddodd John T Davies amlinelliad o’r hyn sydd yn aros pawb yn Sioe Frenhinol Cymru eleni, y gyntaf mewn tair blynedd oherwydd y pandemig (18 – 21 Gorffennaf 2022).\nGyda da byw yn dal i fod yn ganolbwynt y sioe, roedd yn falch o roi gwybod bod nifer y cystadleuwyr yn gryf, gan sicrhau bod popeth yn barod ar gyfer pedwar diwrnod o gystadlaethau ffyrnig yn arddangos goreuon amaethyddiaeth Prydain a Chymru.\nYr atyniadau mawr yn y Prif Gylch eleni fydd Marchfagnelau Brenhinol y King’s Troop yn perfformio eu Gyriad Cerddorol, un o’r arddangosfeydd mwyaf trawiadol o farchogwriaeth yn y byd, a’r styntiwr beic cwad rhyfygus Paul Hannam, gyda’i Sioe Styntiau Beiciau Cwad cyffrous. Ni ddylid colli’r RAF Falcons, prif dîm arddangos parasiwtio milwrol y DU, gyda’u harddangosfa cwympo rhydd cyffrous ar gyflymder o hyd at 120 m.y.a.\nYn dychwelyd i ddiddanu’r tyrfaoedd fydd Band Catrodol y Cymry Brenhinol, Black Mountains Falconry, Gyrru Cerbydau Tristar, a Meirion Owen a’i Gŵn Defaid.\nBydd Sioe Frenhinol Cymru yn digwydd ar faes y sioe yn Llanelwedd ar 18 – 21 Gorffennaf. I gael mwy o wybodaeth am y Gymdeithas neu’r Sioe ewch i www.cafc.cymru\nCynhadledd Ranbarthol Cymru ASAO 2022